title: Jonathan Lipnicki

text: Lipnicki syntyi Westlake Villagessa, Kaliforniassa juutalaisperheeseen. Hän kävi Kaliforniassa koulua ja pelasi vesipalloa koulunsa joukkueessa.


title: Pauli Haapasalo

text: Pauli Eero Sakari Haapasalo (s. 3. kesäkuuta 1942 Kymi) on suomalainen entinen aitajuoksija.


title: Pauli Haapasalo

text: Haapasalo voitti 400 metrin aitojen Suomen mestaruuden Porissa 1967 ajalla 51,9 .


title: Pauli Haapasalo

text: Seuratasolla Haapasalo edusti Karhulan Katajaisia.


title: San Juan (Puerto Rico)

text: San Juan on Yhdysvalloille kuuluvan Puerto Ricon itsehallintoalueen pääkaupunki ja Puerto Ricon saaren suurin kaupunki. Se on Yhdysvaltain vanhin eurooppalaisen asutuksen keskus. Sen väkiluku vuonna 2000 oli 434 374 ja metropolialueen väkiluku oli samana vuonna yli 2,5 miljoonaa. San Juanin kaupunki perustettiin nykyiselle paikalleen vuonna 1521, ja se on siitä lähtien ollut jatkuvasti asuttu.


title: San Juan (Puerto Rico)

text: San Juanin perusti Espanjan siirtokunnaksi Juan Ponce de León vuonna 1508 hieman nykyisen kaupungin länsipuolelle nimellä Caparra. Seuraavana vuonna se siirrettiin nykyiselle paikalleen, rantaan joka tunnettiin tuohon aikaan nimellä "Puerto Rico" eli ”rikas satama”. Puerto Ricon saaren nimi oli tuohon aikaan "San Juan Bautista" eli ”Pyhä Johannes Kastaja”. Vuonna 1521 kasveneesta siirtokunnasta tehtiin kaupunki ja sille annettiin sen virallinen nimi "San Juan Bautista de Puerto Rico". Seuranneina vuosisatoina nimet vaihtuivat niin, että Puerto Rico tuli tarkoittamaan saarta ja San Juan kaupunkia.


title: San Juan (Puerto Rico)

text: Espanjan ja Yhdysvaltojen välisessä sodassa 1898 Puerto Rico ja siis myös San Juan siirtyivät Yhdysvalloille, joka on hallinnut saarta siitä pitäen. 1900-luvun kuluessa kaupunki kasvoi espanjalaisen vanhan kaupungin muurien ulkopuolelle, ja sinne muutti paljon väkeä saaren maaseudulta. Toisaalta San Juan on ollut myös lähtöpaikka monille Puerto Ricolta pois muuttaneille siirtolaisille. San Juan on täysin espanjankielinen, ja väestön suuri enemmistö on katolisia kristittyjä. Vuoden 2000 väestönlaskennan tietojen mukaan San Juan on Yhdysvaltain 20. suurin metropolialue.


title: Vanki

text: Vanki on tuomioistuimen päätöksen nojalla vapautensa menettänyt henkilö. Hän voi Suomessa olla "tutkintavanki", "vankeusvanki" tai "sakkovanki". Sodassa vangittu on sotavanki.


title: Vanki

text: Tutkintavanki on vangittu pakkokeinolain nojalla hänen tekemäkseen epäillyn rikoksen johdosta. Tuomioistuin on määrännyt hänet vangittavaksi tutkinnanjohtajan hakemuksesta ja määrännyt lain puitteissa samalla päivän, jolloin syyte asiassa tulee viimeistään nostaa. Kun tutkintavangin mikä tahansa tuomio (jos niitä on useita) tulee lainvoimaiseksi, hän muuttuu vankeusvangiksi. Osa vankeusrangaistuksia alkaa kuitenkin siten, että tuomittu sopii päivän, jolloin hän ilmoittautuu vankilassa. Tutkintavankeusaika luetaan kokonaan hyväksi lopullista rangaistusaikaa laskettaessa. Vanki voi olla tuomittu määräajaksi tai elinkaudeksi.


title: Vanki

text: Vankeusvankeja ovat vangit, jotka suorittavat tuomittua ehdotonta määräaikaista tai elinkautista vankeusrangaistusta, täytäntöönpantavaksi määrättyä ehdollista vankeusrangaistusta ja/tai jäännösrangaistusta menetettyään ehdonalaisen vapautensa.


title: Vanki

text: Sakkovanki ei ole maksanut hänelle määrättyjä sakkoja, vaan sakot on tuloksettoman perinnän jälkeen muunnettu oikeudessa vankeudeksi. Kolme päiväsakkoa vastaa yhtä vankeuspäivää. Yhdellä kertaa voi olla täytäntöönpantavana enintään 60 päivää muuntorangaistusta. Kaikki siihen mennessä täytäntöönpantaviksi tulleet sakot sulautuvat näihin 60 päivään ja katsotaan suoritetuiksi.


title: Vanki

text: Kaikilla vangeilla tuomiosta riippumatta on oikeuksia ja velvollisuuksia. Niitä määrittelee entistä täsmällisemmin 1. lokakuuta 2006 voimaan tullut vankeuslaki. Sen lisäksi vankisäännöt ja laitosten järjestyssäännöt tarkentavat näitä oikeuksia ja velvollisuuksia.


title: Vanki

text: Vangilla on oikeus valittaa osakseen tulleesta kohtelusta ja virkamiesten toiminnasta vankilan toimintaa valvoville viranomaisille, joita ovat muun muassa Rikosseuraamusvirasto, oikeuskansleri, eduskunnan oikeusasiamies sekä Euroopan neuvoston kidutuksen vastainen komitea. Suomessa voidaan vangita myös karkoituspäätöksen saanut henkilö, jolle ei ole myönnetty maahantulolupaa.


title: Vanki

text: Mathilda Wrede (1864–1913) tuli Suomessa tunnetuksi vankien ystävänä ja ensimmäisenä puolesta puhujana ja reformistina. Hän vähensi uskonnollista sanomaansa tavoittaakseen sosialistivankeja ja tuki näiden uudistusvaatimuksia. Wrede aiheutti skandaalin vuotamalla julkisuuteen tietoa vankilaoloista. Virkamiehet pitivät aatelista evankelistaa uhkana yhteiskuntarauhalle 1900-luvun alun Suomessa. Hänen pelättiin yllyttävän vankeja sosialistiseen kapinaan.


title: Vanki

text: Michel Foucault perusti Ranskassa 1960-luvulla vankien tukiryhmän. Teoksesaan "Tarkkailla ja rangaista" Foucault toteaa, että valta ei ole vain ”laki, joka sanoo ei”. Se vaatii toteutuakseen väkivaltakoneiston. Tähän koneistoon kuuluu olennaisena osana vankilalaitos siinä missä poliisi ja armeijakin. Valtakäsitys, joka perustuu kiellon, riiston ja alistamisen ajatuksille, ei kykene tarttumaan vallan muihin piirteisiin. Foucault’lle valta on ennen kaikkea tuottavaa; valta tuottaa ja muovaa todellisuutta ja meitä sen keskellä. Valta tuottaa tarpeidensa mukaisen totuuden ja todellisuuden: totuus on valtaa hyvin käytännöllisessä mielessä. Suomessa Foucault’n esimerkkiä seurasivat muun muassa Ilkka ja Vappu Taipale, jotka perustivat Marraskuun liikkeen ajamaan vankien, asunnottomien ja huono-osaisten asiaa.


title: Vanki

text: Vuonna 2008 maailmassa oli Yhdistyneiden kansakuntien mukaan noin miljoona lapsivankia, tosin lapsivankien määrää on vaikea arvioida tarkasti. Lapsivangeista suuri osa kuuluu etnisiin vähemmistöihin.


title: Vanki

text: Vuonna 2012 vankien päivittäinen keskimäärä oli 3 236.


title: Vanki

text: Kaikkiaan Suomen vankiloissa istui vuonna 2003 keskimäärin noin 3 500 tuomittua, joista naisvankeja oli noin 200. Suomen vankiluku on Euroopan pienimpiä. Yhdysvaltain ja Venäjän vankiloissa on vankeja väkilukuun suhteutettuna kymmenenkertainen määrä. Amnesty Internationalin mukaan mielipidevankeja oli 10, joista kaikki aseistakieltäytyjiä. Väkilukuun suhteutettuna vangeissa on romaneja suhteellisesti enemmän kuin valtaväestöön kuuluvia. Tarkkaa määrää on hankala selvittää, koska lainsäädäntö kieltää tilastoinnin etnisen taustan perusteella.


title: Vanki

text: Vankien koulutustausta on koko maan väestöä huomattavasti heikompi. Noin seitsemältä prosentilta vangeista puuttuu peruskoulun päättötutkinto. Peruskoulun jälkeinen tutkinto puolestaan puuttuu noin 70 prosentilta vangeilta. Ilkka Taipaleen mukaan Suomessa nuorisovankiloissa vangeista lähes 90 prosenttia on lukihäiriöisiä ja normaalivankiloissa arviolta puolet. Tarkkaavaisuusongelmat ja laaja-alainen kehityshäiriö ovat monella vangilla yleisiä. Myös mielenterveysongelmat ovat tavallisia. Antisosiaalisen käyttäytymisen perinnöllisyys on eri tutkimusten mukaan 30–50 %. Tutkimuksen mukaan vankien sairastavuus on 6–7-kertainen yleisväestöön verrattuna. Päihdeongelmia on 80–85 prosentilla vangeista. Noin joka toisella vangilla on kaksoisdiagnoosi eli päihdehäiriö ja muu mielenterveyshäiriö yhdessä. Puolella on c-hepatiitti.


title: Vanki

text: Suomessa otettiin 1. marraskuuta 2011 käyttöön uusi rangaistusmuoto, valvontarangaistus, jossa tuomittu ei saa poistua kotoaan kuin ennalta sovittuihin paikkoihin, esimerkiksi työhön. Edellytyksenä vankeusrangaistuksen suorittamiseen valvontarangaistuksena on, että tuomio on korkeintaan puoli vuotta.


title: Vanki

text: Ulkomaalaisten vankien määrä on lähes kolminkertaistunut 2000-luvun aikana ja heidän osuutensa kaikista vangeista on noussut 15 prosenttiin. Vuonna 2012 vankien päivittäinen keskimäärä oli 470, mikä oli kuusi prosenttia edellisvuotta enemmän.


title: Vanki

text: Ulkomaalaisia vankeja Suomen vankiloissa 1. toukokuuta 2012 oli 478 henkilöä. Ulkomaalaisista vangeista suurimmat kansallisuusryhmät olivat: Viro 124 vankia, Venäjä 58 vankia, Romania 44 vankia, Liettua 40 vankia ja Ruotsi 28. Vankeusvankeja näistä oli 267. Yleisimmin ulkomaalainen vankeusvanki istui tuomiotaan huumausainerikoksista, 44%, varkaudesta, 15% tai muusta väkivaltarikoksesta, 11%.


title: Vanki

text: Suomen lainsäädäntöön sisältyi aikaisemmin käsite valtiollinen vanki. Vuonna 1921 tehdyn rangaistusten täytäntöönpanoasetuksen muutoksen mukaan henkilöä, joka oli vangittu epäiltynä niin sanotusta valtiollisesta rikoksesta (valtiopetos, maanpetos tai vaalirikokset) tai oli tuomittu tällaisesta rikoksesta vapausrangaistukseen, oli pidettävä valtiollisena vankina, ellei hän ollut yksin teoin syyllistynyt muuhun rikokseen. Valtiollinen vanki oli pidettävä vankilassa erillään muista tutkinta- ja rangaistusvangeista ja hänellä oli näihin nähden eräitä erioikeuksia. Muun muassa vuosina 1945–1946 käydyssä sotasyyllisyysoikeudenkäynnissä tuomitut nauttivat sotasyyllisyyslain mukaan valtiollisen vangin oikeuksia. Valtiollisen vangin käsite poistettiin Suomen lainsäädännöstä vuonna 2005.


title: Ottavio Leoni

text: Ottavio Leoni (1578-1630) oli italialainen taidemaalari. Hän tuli tunnetuksi maalaamistaan muotokuvista. Leonin teoksia on esillä monissa tunnetuissa taidemuseoissa.


title: San Juan

text: San Juan on espanjaa ja tarkoittaa Pyhää Johannesta. Sitä voidaan käyttää myös lyhenteenä muodosta San Juan Bautista (Pyhä Johannes Kastaja). Nimeä käytetään myös seuraavissa merkityksissä:


title: San Juan

text: San Juan on hyvin yleinen paikannimi erityisesti entisissä Espanjan siirtomaissa.


title: Heksaani

text: Heksaani eli "n-heksaani" (CH) on 6-hiilinen suoraketjuinen alkaani. Se on normaaliolosuhteissa olomuodoltaan väritön neste. Heksaanin rakennekaava on CH(CH)CH, moolimassa 86,2 g/mol, sulamispiste −95 °C, kiehumispiste 69 °C, tiheys 0,7 g/cm (vesi = 1,0 g/cm), leimahduspiste −22 °C, itsesyttymislämpötila 225 °C ja CAS-numero 110-54-3.


title: Heksaani

text: Heksaani on terveydelle haitallista, tulenarkaa sekä ympäristölle haitallista.


title: Heksaani

text: Kaupallisessa heksaanissa on n-heksaania 40–50 % ja siinä esiintyy myös muitakin C-hiilivetyjä – kuten bentseeniä. Puhdasta n-heksaania saa lähinnä vain laboratoriokemikaalina.


title: Heksaani

text: Heksaanilla (CH) on 5 isomeerista muotoa:Heksaania käytetään muun muassa soijan jatkojalostuksessa eroteltaessa siitä kuitu, öljy ja proteiinit.


title: Heksaani

text: Katso myös Sykloheksaani (CH)


title: Kitzbühel

text: Kitzbühel on kaupunki Itävallassa, Tirolin osavaltiossa. Kaupungin pinta-ala on 58,02 neliökilometriä ja sen keskusta sijaitsee 762 metrin korkeudella merenpinnan tasosta. Vuonna 2011 Kitzbühelin asukasluku oli 8 207. Kitzbühel on sitä ympäröivän Kitzbühelin piirin hallinnollinen keskus.


title: Kitzbühel

text: Kitzbühel on Itävallan suosituimpia talviurheilukeskuksia. Erityisesti se tunnetaan vuosittain järjestettävistä miesten alppihiihdon maailmancupin syöksylasku- ja pujottelukilpailuista eli Hahnenkammin alppihiihtokilpailuista.


title: Kitzbühel

text: Kitzbühelin kautta kulkee Salzburgin ja Innsbruckin välinen rautatie. Kitzbühelistä on maanteitse matkaa Salzburgiin 75 kilometriä, Innsbruckiin 90 kilometriä sekä Müncheniin Saksaan 120 kilometriä.


title: Kitzbühel

text: Ensimmäiset tunnetut asukkaan Kitzbühelin seuduilla olivat vuosien 1100–800 eaa. saapuneita illyrialaisia, jotka louhivat kuparia läheisistä kallioista. Vuoden 15 eaa. tienoilla keisari Augustus valloitti Alpit ja perusti suurin piirtein koko nykyisen Itävallan alueen käsittäneen Noricumin provinssin. Länsi-Rooman romahtamisen jälkeen alueelle saapui noin vuoden 800 tienoilla baijerilaista väestöä. Ensimmäinen kirjallinen maininta Kitzbühelistä, muodossa "Chizbuhel", on 1100-luvulta peräisin olevassa Chiemseen luostarin asiakirjassa. "Chizzo" merkitsee erästä baijerilaista klaania ja "Bühel" asutuksen sijaintia mäen päällä. Vuonna 1255 Kitzbühel tuli osaksi Ylä-Baijeria ja 6. kesäkuuta 1271 Kitzühel sai Baijerin ruhtinas Ludvig II:lta kaupunkioikeudet ja kaupungin ympärille rakennettiin suojamuurit. Seuraavien vuosisatojen aikana Kitzbühelistä kehittyi voimakas kauppakaupunki, jota sodat eivät koskettaneet. Pian muurit purettiin ja niiden pohjalta rakennettiin uusia taloja kaupungin kasvaessa.


title: Kitzbühel

text: Vuonna 1342 Kitzbühel siirtyi osaksi Tirolia, kun Ludvig V Brandenburgilainen meni naimisiin Margarete Maultaschin kanssa. Schärdingin rauhassa se siirtyi takaisin osaksi Baijeria vuonna 1369, mutta siirtyi jälleen takaisin Tiroliin 30. kesäkuuta 1504 Itävallan keisari Maximilianin valloitusten seurauksena. 1500-luvun lopulla kaupunki siirtyi Lambergin kreivin hallintaan. Takaisin Itävallan valtaan kaupunki palasi 1. toukokuuta 1840. Kaupunkia eivät myöskään 1700- ja 1800-lukujen sodat koetelleet, vaikkakin osa alueen asukkaista liittyi kapinaan Napoleonia vastaan. Pressburgin sopimuksessa Kitzbühel liitettiin jälleen Baijeriin, mutta siirtyi Wienin kongressissa takaisin Tiroliin. Frans Joosef I:n aikaan Tirolin ja Salzburgin välille rakennettiin rautatieyhteys, mikä paransi kaupankäynnin edellytyksiä entisestään. Myöskään ensimmäinen ja toinen maailmansota eivät koetelleet kaupunkia.


title: Kitzbühel

text: Hahnenkamm- ja Kitzbüheler Horn -vuorten juurella sijaitseva Kitzbühel on yksi Itävallan merkittävimmistä talviurheilukeskuksista. Yhdessä naapurihiihtokeskusten Kilchberg in Tirol, Jochberg ja Pass Thurm kanssa on Kitzbühelissä Itävallan laajin yhteinäinen laskettelurinneverkosto. Kiztbühelin alueella on hotelleissa ja muissa majoituspaikoissa noin 9 000 majoituspaikkaa. Kitzbühelissä on 53 hiihtohissiä ja 170 kilometriä laskettelurinnettä sekä 60 kilometriä latuja. Ladut on yhdistettu seudun yli 500 kilometrin latuverkostoon.


title: Kitzbühel

text: Kesäisin on maastopyöräilijöillä 1 200 kilometriä ja vaeltajilla 1 000 kilometriä merkittyjä reittejä käytössään. Muita urheilupaikkoja ovat kuusi tennis- ja neljä golffikenttää, uimahalli, Itävallan ainoa curlinghalli sekä vuoristojärvi Schwarzsee.


title: Kitzbühel

text: Kitzbühel on kallis lomapaikka ja suosittu julkisuuden henkilöiden lomakohteena.


title: Kitzbühel

text: Kitzbühelissä on järjestetty vuodesta 1931 Hahnenkammrennen-nimiset alppihiihtokilpailut, joissa lajeina ovat pujottelu, syöksylasku ja alppiyhdistetty. Kitzbühelin alppiralli on vuosittainen historiallisten autojen festivaali. Se pidettiin ensimmäisen kerran vuonna 1988. United Buddy Bears -karhupatsaat kävivät ensimmäisen kerran Kitzbühelissä vuonna 2004.


Helsingin yliopiston lääketieteellinen tiedekunta on yksi Helsingin yliopiston yhdestätoista tiedekunnasta. Se toimii Meilahden kampusalueella. Tiedekunta on perustettu vuonna 1640.


title: Helsingin yliopiston lääketieteellinen tiedekunta

text: Tiedekunnassa on opiskelijoita yhteensä 2 500. Tiedekunta antaa ainoana oppilaitoksena Suomessa ruotsinkielistä lääketieteen opetusta. Vuodesta 2017 alkaen psykologia ja logopedia siirtyivät osaksi lääketieteellistä tiedekuntaa.


text: Laitoksista luovuttiin vuoden 2015 alussa, jonka jälkeen tiedekunta on jakautunut kolmeen tutkimusyksikköön (Clinicum, Medicum ja Tutkimusohjelmayksikkö).


text: Clinicum muodostuu kliinisistä osastoista (aiempi kliininen laitos), suu- ja leukasairauksien osastosta (aiempi hammaslääketieteen laitos), kansanterveystieteiden osastosta (aiempi Hjelt-instituutti) ja työterveyshuollosta. Medicum muodostuu entisestä biolääketieteen laitoksesta, Haartman-instituutista ja Hjelt-instituutin oikeuslääketieteen osastosta.


text: Tiedekunnan perustutkintoja ovat lääketieteen lisensiaatti, hammaslääketieteen lisensiaatti, psykologian maisteri, filosofian maisteri (pääaineena logopedia) sekä kansainvälisestä maisteriohjelmasta (translationaalinen lääketiede) valmistuvat filosofian maisterit.


title: Seven and the Ragged Tiger

text: Seven and the Ragged Tiger on Duran Duranin kolmas studioalbumi. Se julkaistiin marraskuussa 1983 ja oli yhtyeen viimeinen studiolevy alkuperäisellä kokoonpanolla ennen vuoden 2004 levyä "Astronaut".


title: Seven and the Ragged Tiger

text: Albumilta julkaistiin kolme singleä: "Union Of The Snake" (lokakuu 1983), "New Moon On Monday" (tammikuu 1984) ja "The Reflex" (huhtikuu 1984), joka on yksi yhtyeen tunnetuimmista kappaleista.


title: Helsingin yliopiston käyttäytymistieteellinen tiedekunta

text: Käyttäytymistieteellinen tiedekunta oli yksi Helsingin yliopiston 11 tiedekunnasta vuosina 2004–2016. Tiedekuntaan kuuluivat käyttäytymistieteiden laitos ja opettajankoulutuslaitos.


text: Tiedekunta muodostettiin entisestä kasvatustieteellisestä tiedekunnasta ja humanistisesta tiedekunnasta irtautuneista psykologian ja puhetieteiden laitoksista.


text: Vuoden 2017 alussa Helsingin yliopiston käyttäytymistieteellinen tiedekunta organisoitui uudelleen ja vaihtoi nimensä takaisin kasvatustieteelliseksi tiedekunnaksi. Tiedekunnasta irtautuivat psykologia ja logopedia lääketieteelliseen tiedekuntaan ja fonetiikka ja kognitiotiede humanistiseen tiedekuntaan. Tiedekunnassa on kaksi osastoa: kasvatustieteiden osasto ja harjoittelukoulut.


title: Bludenz

text: Bludenz on kaupunki Vorarlbergin osavaltiossa Itävallassa. Kaupunki sijaitsee vuoristoisella seudulla viiden laakson, Klostertalin, Montafonin, Walgaun, Brandnertalin ja Groß Walsertalin, yhtymäkohdassa. Kaupunki on Bludenzin piirin hallinnollinen keskus, hallintorakennus sijaitsee 1700-luvulla rakennetussa Gayenhofenin linnassa. Bludenzin pinta-ala on 30 neliökilometriä. Vuonna 2012 kaupungissa asui 13 727 ihmistä.


Helsingin yliopiston eläinlääketieteellinen tiedekunta on yksi Helsingin yliopiston yhdestätoista tiedekunnasta. Se on Suomen ainoa eläinlääkärikoulutusta antava yksikkö. Eläinlääkäreitä koulutettiin 1945-1995 'Eläinlääketieteellisessä korkeakoulussa', joka liitettiin Helsingin yliopistoon vuonna 1995, jolloin se sai nykyisen nimensä eläinlääketieteellinen tiedekunta. Eläinlääketieteellinen tiedekunta muutti vuonna 2004 Hämeentieltä Helsingin yliopiston Viikin kampukselle.


title: Helsingin yliopiston eläinlääketieteellinen tiedekunta

text: Eläinlääketieteellisessä tiedekunnassa on neljä osastoa vuodesta 2009 alkaen: elintarvikehygienian ja ympäristöterveyden osasto, kliinisen hevos- ja pieneläinlääketieteen osasto, kliinisen tuotantoeläinlääketieteen osasto ja eläinlääketieteellisten biotieteiden osasto.


text: Oleellinen osa tiedekunnan toimintaa on tutkimus- ja opetussairaalana toimiva Yliopistollinen eläinsairaala. Eläinsairaalaan kuuluu Viikissä toimivat Pieneläinsairaala ja Hevossairaala sekä Mäntsälässä Saarella toimiva Tuotantoeläinsairaala.


text: Tiedekunnan yksiköihin kuuluu lisäksi Eläinten hyvinvoinnin tutkimuskeskus


title: Luigi’s Mansion

text: Luigi’s Mansion on Nintendo EAD:n kehittämä ja Nintendon julkaisema toimintaseikkailupeli. Peli julkaistiin vuonna 2001 Nintendo GameCubelle. Peli oli yksi GameCube-konsolin julkaisupeleistä. Vuonna 2018, pelistä tehtiin remasteroitu versio Nintendo 3DS:lle.


title: Luigi’s Mansion

text: Pelin päähahmo on Marion veli Luigi, jonka tehtävänä on pelastaa Mario salaperäisestä, kummittelevasta kartanossa. Luigi aloittaa pelin alussa ilman aseita, ja hänellä on mukanaan vain pieni taskulamppu. Pian Luigi kuitenkin tapaa professori Elvin Gaddin, joka antaa hänelle Poltergust 3000 -imurin. Imurilla Luigi pystyy imuroimaan aaveet imurin sisään, kunhan on ensin onnistunut säikäyttämään aaveet. Peliä voidaan pitää "Resident Evil" -parodiana, sillä peli sisältää myös rutkasti huumoria ja vertauksia "Resident Evil" -sarjaan.


title: Luigi’s Mansion

text: Vuonna 2013 julkaistiin jatko-osa "Luigi’s Mansion 2" Nintendo 3DS:lle. Seuraava jatko-osa, "Luigi’s Mansion 3", on suunnitteilla Nintendo Switchille vuodeksi 2019.


title: Luigi’s Mansion

text: Luigilla on kummituksia varten apunaan kaksi professori Gaddin keksintöä: Poltergust 3000 -pölynimuri ja Game Boy Horror. Poltergust 3000 on vahvatehoinen pölynputsaaja, joka on suunniteltu kummitusten ja haamujen nappaamiseen. Kun kummitus lähestyy Luigia, täytyy tämän valaista kummitus taskulampullaan. Tämä lamaannuttaa kummituksen hetkeksi, jolloin sen sydän paljastuu. Luigilla on tällöin mahdollisuus napata kummitus osoittamalla imurillaan suoraan sydämeen ja imuroimalla sitä, kunnes kummituksen osumapisteet loppuvat. Kummitukset luonnollisesti vastustelevat välttääkseen imuriin joutumisen. Ne yrittävät päästä irti imusta vetämällä itseään kauemmas Luigista. Jos pelaaja osoittaa ohjaustatilla vastakkaiseen suuntaan kuin mihin kummitus on menossa, saa Luigi pidettyä kummituksia kauemmin otteessaan. Kummituksia pidetään imurin sisällä, kunnes Luigi palaa Elvin Gaddin luo. Tällöin Gadd tekee kummituksista kauniita maalauksia. Kun maalaukset on tehty, varastoidaan ne maalausgallerian seinille. Myöhemmin pelissä Luigi pystyy ampumaan Poltergust 3000:lla tulta, jäätä ja vettä. Game Boy Horror on kannettava laite, jolla Luigi pystyy etsimään erilaisia esineitä kartanosta. Se kertoo myös kummitusten nappaamistapoja, sisältää kartan kartanosta, ja voipa sillä myös soittaa Gaddille neuvojen kysymistä varten.


title: Luigi’s Mansion

text: Kummituksia on erilaisia. On perus vihollisiksi tarkoitettuja kummituksia, joiden sydämen energia on yleensä 10-40. Sitten on ns. "Taulukummituksia" jotka ovat ikään kuin mini bosseja eli tavallista voimakkaampia vihollisia. Näitten sydämen energia on aina 100. "Taulukummituksen" kaappaaminen poikkeaa normaalista kummituksesta sillä tavoin että ensin pitää löytää jokin asia jolla saadaan kummituksen sydän paljastumaan esim. avaamalla ikkunan saadaan aikaan se että alkaa tuulemaan huoneessa ja sitten kummitus jähmettyy hetkeksi ja ennen kuin kummitus menee sulkemaan ikkunan, tällöin Luigilla on pieni mahdollisuus valaista taskulamppunsa kummitukseen ja aloittaa kummituksen imuroimisen.


title: Luigi’s Mansion

text: "Luigi’s Mansion" esiteltiin ensimmäisen kerran julkisesti yleisölle E3-pelimessuilla vuonna 2001. Tässä versiossa kolme peruskummitusta (oranssi, pinkki ja sininen) olivat hyvin erinäköisiä kuin lopullisessa versiossa. Oranssi kummitus oli vaaleanpunainen, ja sillä oli pienemmät silmät ja suu. Pitkä ja pinkki kummitus oli oranssi, ja sillä oli isohko nenä. Sininen kummitus oli taas väriltään lähempänä violettia, ja myös sillä oli pienemmät silmät ja suu. Näiden lisäksi oli vielä kummitus, jota ei nähty lopullisessa versiossa missään muodossa. Se oli tummanvioletti ja muistutti pinkkiä beta-kummitusta. Sen pystyi näkemään vain kartanon käytävillä. Tämä kummitus tuli aina Luigin selän taakse ja kiljui. Tällöin Luigi huusi, pelkäsi ja kaatuili. Game Boy Horrorissa oli kello. Alun perin pelaajalla oli 24 tuntia aikaa pelastaa Mario ja jos pelaaja kuoli tai aika loppui, niin kartano ja Mario katosivat, mikä on syynä siihen, miksi Luigi on niin surullisen näköinen sen jälkeen. Pelissä on huone nimeltään Safari Room, jossa alun perin piti olla galleriakummitus, joka poistettiin lopullisesta versiosta, koska se oli liian pelottava. Tämä kummitus oli metsästäjä, jolla oli kivääri. Hänen piti sanoa, että hän aikoo tappaa Luigin ja laittaa hänen päänsä kokoelmaan niin kuin muutkin eläimen päät, joita hänellä on kyseisessä huoneessa. King Boolla ei ole kruunua ja Boot ovat pienempiä ja niitä on enemmän. Luigin selässä oleva Poltergust 3000 on erinäköinen ja siinä oli lämpömittari, kun mittari nousi 10:een, Poltergust 3000 ylikuumeni ja Luigi kaatui. Luigi pitää taskulamppua kaksin käsin.


title: Luigi’s Mansion

text: Eräänä päivänä Luigi saa odottamattoman viestin: ”Olet voittanut arpajaisissa valtavan kartanon!” Luigi innostuu ja soittaa veljelleen Mariolle ja kutsuu tämän uudelle kartanolleen juhlimaan. Innostunut Luigi ei kuitenkaan tajua, ettei hän ollut itse asiassa koskaan osallistunut arpajaisiin, joissa olisi kokonainen kartano palkintona.


title: Luigi’s Mansion

text: Luigi suunnistaa kartanoonsa kartan avulla. Yö on pimeä, ja hän miltei eksyy salaperäiseen metsään matkan varrella. Viimein Luigi löytää valtavan kartanon, joka näyttää olevan juuri oikea paikka. Heti astuessaan taloon Luigi hermostuu. Marioa ei näy missään, ja pian Luigi tajuaa, että kartanossa kummittelee.


title: Luigi’s Mansion

text: Yhtäkkiä kummitus pelästyttää Luigin suunniltaan. Silloin vanha ja outo mies saapuu paikalle kummallinen imuri mukanaan. Mies pelastaa Luigin, ja he pakenevat kartanosta läheiseen mökkiin.


title: Luigi’s Mansion

text: Vanhus kertoo olevansa kummitustutkija professori Elvin Gadd. Luigi kertoo professorille veljensä oleva kateissa, joten professori antaa Luigille kaksi keksintöään, jotka auttaisivat Luigia veljen etsimisessä. Luigi lähtee peloissaan kohti kartanoa.


title: Rio (albumi)

text: Rio on Duran Duranin toinen studioalbumi. Se julkaistiin maailmanlaajuisesti 10. toukokuuta 1982 ja julkaistiin uudelleen Yhdysvalloissa marraskuussa 1982. Se nousi parhaimmillaan brittien levymyyntilistan kakkoseksi.


title: Rio (albumi)

text: Yhdysvalloissa Rio myi kultaa 1. maaliskuuta 1983 ja platinaa 26. huhtikuuta samana vuonna, saavuttaen myöhemmin tuplaplatinaa. Billboard Hot 100 -listalla albumi pysyi peräti 129 viikkoa ollen parhaimmillaan viides.


title: Rio (albumi)

text: NME:n "100 kaikkien aikojen albumia"-listalla Rio oli vuonna 2003 sijalla 65. ja Q-lehden "100 parasta brittialbumia"-listalla 98..


title: Rio (albumi)

text: Levyltä julkaistiin singlet "My Own Way" (1981), "Hungry Like The Wolf" (1982), "Save A Prayer" (1982) ja "Rio" (1982).


title: Rio (albumi)

text: Ensimmäisen LP-version kappaleet:


title: Lentopallon maailmanliiga

text: Lentopallon maailmanliiga on kansainvälisen lentopalloliiton FIVB:n järjestämä korkeatasoinen miesten lentopallon maajoukkueiden kilpailu. Kilpailu on järjestetty joka vuosi vuodesta 1990 lähtien.


title: Lentopallon maailmanliiga

text: Maailmanliiga perustettiin vuonna 1990 tarkoituksena markkinoida lentopalloa suurelle yleisölle. Aikaisemmin maailmanluokan maajoukkueturnauksia pelattiin vain usean vuoden välein MM-kisoissa ja kesäolympialaisissa. Maailmanliigassa tarkoituksena on, että joukkueet kohtaavat alkukierroksilla toisensa kotona ja vieraissa ja laji saa näin näkyvyyttä paikallisen yleisön keskuudessa sekä tiedotusvälineissä. Runsaan kymmenen vuoden aikana maailmanliiga osoittautui menestyväksi konseptiksi ja kisassa jaettavat palkintorahat kasvoivat vuoden 1990 miljoonasta dollarista vuoteen 2004 mennessä 13 miljoonaan. Maailmanliigan menestyksen seurauksena FIVB käynnisti vuonna 1993 naisille vastaavantapaisen kilpailun, "Grand Prix’n", joka saavutti melko suurta suosiota erityisesti Itä-Aasiassa, mutta ei kuitenkaan maailmanlaajuisesti vastannut odotuksia.


title: Lentopallon maailmanliiga

text: Maailmanliigaan pääsystä ei aiemmin järjestetty minkäänlaista kilpailumuotoista karsintaa, vaan FIVB kutsui osallistuvat 16 joukkuetta. Vuoden 2010 Maailmanliigaan karsittiin ja Saksa ja Egypti saivat paikat karsintojen kautta. Ehtona on, että kukin osallistuva maa järjestää paikallisen näkyvyyden tiedotusvälineissä ja otteluiden televisioinnin suorina lähetyksinä. Joukkueet jaetaan alkulohkoihin, joiden kaikki joukkueet kohtaavat toisensa neljästi (kaksi kertaa kotona ja kaksi kertaa vieraissa), siten, että kaksi ottelua pelataan saman viikonlopun aikana. Alkusarjan jälkeen lohkojen parhaat joukkueet etenevät jossakin tietyssä paikassa järjestettävään lopputurnaukseen. Esimerkiksi vuonna 2010 joukkueet jaettiin neljään neljän joukkueen lohkoon. Argentiinassa järjestettyyn lopputurnaukseen pääsivät isäntämaan joukkueen lisäksi lohkojen voittajajoukkueet sekä paras lohkokakkonen.


title: Lentopallon maailmanliiga

text: Vuodeksi 2012 pelisysteemiä muutettiin hieman. Jokainen lohkon neljästä maasta järjesti vuorollaan turnauksen, jossa kaikki lohkon joukkueet kohtasivat kertaalleen toisensa. Viikonloppua kohti tuli näin ollen kolme ottelua per joukkue ja peliviikonloppujen määrä putosi kuudesta neljään.


title: Lentopallon maailmanliiga

text: Vuonna 2013 pelatiin kolmessa kuuden joukkueen lohkossa, joista kahteen ensimmäiseen sijoitettiin parhaat maat. Joukkueet kohtasivat viikonlopun aikana toisensa kahdesti eli alkulohkoihin tuli kymmenen ottelua. Lopputurnauksen selvisi isäntämaa Argentiina, lohkojen A ja B kaksi parasta sekä C-lohkon voittaja eli kaikkiaan kuusi maata.


title: Lentopallon maailmanliiga

text: Kaudeksi 2014 joukkuemäärä nostettiin 28:an ja joukkueet jaettiin kolmeen kategoriaan. Finaaliturnaukseen selvisi viisi ykkösryhmän joukkuetta ja kakkosryhmän final four -turnauksen voittaja. Kolmosryhmässä ratkaistiin vain ryhmän voitto. Ykkös- ja kakkosryhmässä joukkueet kohtasivat toisensa kaikkiaan neljä kertaa, kahdesti kotona ja kahdesti vieraissa. Ottelut pelattiin kahden ottelun sarjoissa saman viikonlopun aikana. Kolmosryhmässä pelattiin kummassakin lohkossa kaksi turnausta, joissa joukkueet kohtasivat jokainen toisensa. Ottelumäärät joukkuetta kohti alkulohkoissa olivat ykkös- ja kakkosryhmässä 12 ja kolmosryhmässä 6. Vuonna 2015 pelattiin samankaltaisella systeemillä.


title: Lentopallon maailmanliiga

text: Vuoden 2016 maailmanliiga pelattiin edelleen kolmessa ryhmässä. Kukin ryhmä muodosti kuitenkin vain yhden lohkon, mutta kaikki joukkueet eivät kohdanneet toisiaan ja toisaalta jotkut kohtasivat kahteen otteeseen. Otteluita alkusarjassa tuli kullekin joukkueelle ykkös- ja kakkosryhmässä yhdeksän, kolmosryhmässä kuusi. Ykkösryhmän viisi parasta ja isäntäjoukkue Puola ratkoivat maailmanliiganvoiton lopputurnauksessa. Kakkosryhmän kolme parasta ja isäntämaa Portugali pelasivat kakkosryhmän lopputurnauksesta, mutta tällä kertaa turnauksen voittaja ei päässyt maailmanliigan lopputurnaukseen. Kakkosryhmän mestaruuden vei Kanada. Kolmosryhmä pelattiin vastaavalla tavalla ja Saksassa pelatun lopputurnauksen voitti Slovenia. Ryhmien voittajilla on mahdollisuus nousta ylempään ryhmään kaudelle 2017.


title: Lentopallon maailmanliiga

text:
Italia dominoi 1990-luvulla Maailmanliigaa voittamalla heti kolme ensimmäistä turnausta vuosina 1990, 1991 ja 1992. Vuonna 1993 São Paulossa järjestetyissä kisoissa isäntäjoukkue ja olympiavoittaja Brasilia oli finaalissa niukasti parempi. Se ei kuitenkaan haitannut Italian ylivoimaa, sillä joukkue otti jälleen voitot vuosina 1994 ja 1995.
Vuonna 1996 olympiavoittajaksi jyrännyt Hollanti voitti Italian finaalissa tiukasti 3-2, mutta Italia otti jälleen maailmanliigan pystin haltuunsa vuonna 1997. Vuonna 1998 voittaja oli Kuuba, mutta Italia voitti vielä kaksi peräkkäistä mestaruutta 1999 ja 2000.


title: Lentopallon maailmanliiga

text: Ennen vuotta 2000 maailmanliigaa oli pelattu 11 kertaa ja Italia oli voittanut niistä peräti kahdeksan. Vuonna 2001 Brasilia otti voiton finaalissa ja sen jälkeen se on napannut Italialta hallitsevan maajoukkueen aseman haltuunsa. Brasilia on voittanut liigan vuosina 2001, 2003, 2004, 2005, 2006, 2007 ja 2009, olympiakultaa Ateenassa 2004 ja MM-kultaa vuosina 2002 sekä 2006. Vuoden 2002 Maailmanliigan voitto meni Venäjälle, kun taas Yhdysvallat otti historiansa ensimmäisen voiton vuonna 2008.


title: Lentopallon maailmanliiga

text: Vuonna 2015 maailmanliigan voitti Ranskan joukkue, joka pelasi kakkosryhmässä ja selviytyi maailmanliigan lopputurnaukseen voitettuaan ensiksi oman ryhmänsä lopputurnauksen. Kaikkiaan Ranska voitti kauden aikana 17 ottelua ja hävisi ainoastaan lopputurnauksen alkulohko-ottelussa Yhdysvalloille.


title: Lentopallon maailmanliiga

text: Vuonna 2016 aiemmin viisi kertaa hopealle sijoittunut Serbian joukkue onnistui voittamaan ensimmäisen maailmanliigan mestaruutensa. Kesällä 2017 Ranska voitti toisen maailmanliigan mestaruutensa ja ensimmäisen mitalisijansa saavutti kolmanneksi sijoittunut Kanada.


title: Jim Flaherty

text: James Michael ”Jim” Flaherty (30. joulukuuta 1949 – 10. huhtikuuta 2014 Ottawa) oli kanadalainen poliitikko ja Kanadan valtiovarainministeri. Hän toimi aiemmin Ontarion provinssin valtiovarainministerinä. Vuosina 1995–2005 hän edusti konservatiivista edistyspuoluetta Ontarion provinssin parlamentissa, ja asettui Kanadan konservatiivipuolueen ehdokkaaksi 23. tammikuuta 2006 pidettyihin Kanadan parlamenttivaaleihin, joissa tuli valituksi voittaen istuvan liberaalipuolueen edustajan.


title: Jim Flaherty

text: Flahertyllä oli humanistinen tutkinto Princetonin yliopistosta sekä lisäksi lakitieteellinen tutkinto. Ennen poliittista uraansa hän toimi lakimiehenä. Jim Flaherty pyrki Ontarion parlamenttiin ensi kertaa vuonna 1990, mutta tuli valituksi vasta 1995. Ontarion hallinnossa hän ehti toimia paitsi valtiovarainministerinä, myös oikeus- ja työministerinä. Hänen yrityksensä nousta Ontarion konservatiivisen edistyspuolueen johtoon 2002 epäonnistui; kampanjansa aikana Flaherty esitti ankaran konservatiivisia näkemyksiä sosiaalisissa asioissa, mikä ei purrut valitsijakuntaan.


title: Jim Flaherty

text: Vuonna 2003 Jim Flaherty kannatti innokkaasti George W. Bushia sekä tämän aloittamaa Irakin sotaa, mikä teki hänestä kiistellyn henkilön sotaan osallistumattomassa Kanadassa. 2004 hän hävisi taas puolueensa johtoaseman, kuten kaksi vuotta aiemmin; Flaherty antoi itsestään entistä oikeistolaisemman kuvan, luvaten ontariolaisille veronalennuksia sekä yksityistämisohjelmaa.


title: Jim Flaherty

text: 2005 Flaherty ilmoitti halukkuudestaan valtiolliseen politiikkaan. Kun Paul Martinin liberaali vähemmistöhallitus kaatui joulukuussa 2005, tiesi tämä ennenaikaisia vaaleja. Flaherty asettui ehdolle ja valittiin Kanadan parlamenttiin konservatiivien edustajana. Stephen Harperin johtamat konservatiivit saivat muutenkin selkeän voiton joskaan eivät enemmistöä parlamenttiin.


title: Jim Flaherty

text: Helmikuussa 2006 Flahertystä tehtiin valtiovarainministeri Stephen Harperin konservatiiviseen vähemmistöhallitukseen. Flaherty erosi tehtävästä maaliskuussa 2014 ja kuoli 10. huhtikuuta 2014. Hän oli kärsinyt harvinaisesta ihosairaudesta.


title: 2-metyylipentaani

text: 2-metyylipentaani eli isoheksaani on eräs heksaanin (CH) viidestä isomeeristä. Se on normaaliolosuhteissa olomuodoltaan väritön veteen liukenematon neste. 2-metyylipentaanin rakennekaava on CHCH(CH)(CH)CH, moolimassa 86,2 g/mol, sulamispiste −153 °C, kiehumispiste 60 °C, tiheys 0,65 g/cm (vesi = 1,0 g/cm), leimahduspiste −32 °C, itsesyttymislämpötila 264 °C ja CAS-numero 107-83-5.


title: 2-metyylipentaani

text: Muut heksaanin (CH) isomeeriset muodot ovat:


title: Paahtoleipä

text: Paahtoleipä on paahdettu tai paahdettavaksi tarkoitettu leipä. Leivän paahtaminen tapahtuu kypsentämällä sitä lämmönlähteen hehkussa niin, että leivän pinta tulee ruskeaksi. Paahtoleipä paahdetaan leivänpaahtimella.


title: Paahtoleipä

text: Paahtoleipä on valmiiksi viipaloitu. Se on yleensä vaalea leipä, jota syödään usein aamiaisella, välipalalla tai iltapalana. Paahtoleipää voidaan syödä ilman paahtamistakin. Paahtoleipä voi toimia myös voileivän tai voileipäkakun pohjana, jonka päälle lisätään esimerkiksi makkaraa, juustoa, tomaattia, kurkkua, salaattia, kinkkua, graavilohta tai paprikaa.


title: Kitkajoki

text: Kitkajoki eli Kitkanjoki on noin 35 kilometrin pituinen joki Kuusamossa. Joki alkaa Kitkajärvestä ja se päättyy Oulankajokeen muutamaa kilometriä ennen Venäjän rajaa. Joki on yleinen (vaikkakin haastava) kalastuspaikka, sillä lähijärvien taimenet nousevat jokeen kutemaan. Kalastusalue on jaettu isoimman kosken, Jyrävän, ylä- ja alaosien kalatusalueisiin. Koski on sen verran iso etteivät Venäjän Paanajärven taimenet pysty nousemaan kosken ylitse. Ylä- ja alapuolisen osuuden taimenet ovat selkeästi eri kantaa; alempaa on paikallisesti kutsuttu loheksi.


title: Naum Gabo

text: Naum Gabo (1890–1977) oli syntyjään venäjänjuutalainen, Englannissa ja Yhdysvalloissa työskennellyt kuvanveistäjä, joka oli kineettisen taiteen pioneereja ja tärkeä konstruktivismin edustaja.


title: Naum Gabo

text: Gabo opiskeli Saksassa tekniikkaa ja lähti Pariisiin 1913 taiteilijaveljensä luokse. Insinööriopinnot auttoivat häntä myöhemmin mekaanisia osia sisältävien veistosten luomisessa. Jo Saksan-aikoinaan Gabo tutustui Wassily Kandinskyyn ja abstraktiin taiteeseen. Vallankumouksen jälkeen Gabo palasi Venäjälle. 1920-luvulla hän joutui poliittiseen epäsuosioon ja muutti Saksaan, jossa opetti muun muassa Bauhausissa. Natsien vallan lujittuessa Gabo siirtyi ensin Ranskaan jossa työskenteli Piet Mondrianin kanssa, ja sieltä Englantiin. Hän tutustutti kokonaisen sukupolven brittiläisiä kuvanveistäjiä konstruktivismiin. Hänen oppilaistaan tuli toisen maailmansodan jälkeen brittiläisen modernin taiteen johtohahmoja.


title: Naum Gabo

text: 1946 hän muutti Yhdysvaltoihin, josta sai kansalaisuuden 1952.


title: Raejuusto

text: Raejuusto on pehmeä ja ryynimäinen tuorejuustolaji. Se sisältää muihin juustoihin verrattuna vähän rasvaa; raejuuston rasvapitoisuus on useimmiten 0–5 prosenttia. Raejuustot sopivat vähärasvaiseen ruokavalioon täydentämään salaatteja, uuniperunoiden täytteisiin, laatikkoruokiin, munavoin keventäjäksi, lisäkkeeksi keiton päälle sekä jälkiruokiin tai sellaisenaan. Raejuusto sisältää myös runsaasti proteiinia (n. 16%), tämän vuoksi se on osa monen urheilijan ja vähärasvaisella ruokavaliolla laihduttavan ruokavaliota.


title: Raejuusto

text: Raejuusto on pehmeä, kypsyttämätön, väriltään valkoinen ja rakenteeltaan rakeinen tuorejuusto. Se valmistetaan maidosta maitohappokäymisen avulla. Valmistuksen aikana muodostuva maitohappo saostaa maidon, jonka jälkeen muodostunut juustomassa voidaan leikata pieniksi paloiksi, kuumentaa ja poistaa ylimääräinen hera. Myös pieniä määriä juoksutetta käytetään yleensä apuna raejuuston valmistuksessa takaamaan sen riittävän kiinteä rakenne . Kuten muitakaan tuorejuustoja, raejuustoa ei kypsytetä, vaan se voidaan nauttia heti valmistuksen jälkeen. Koska raejuusto on tuorejuusto, sen säilyvyysaika on huomattavasti lyhyempi kuin monien muiden juustojen. Raejuuston maku vaihtelee valmistusaineista riippuen miedon kermaisesta voimakkaaseen . Jälkimmäisessä tapauksessa diasetyyli, voin tärkein makukomponentti, vaikuttaa raejuuston voimakkaaseen makuun.


title: Raejuusto

text: Raejuuston pääraaka-aine on pastöroitu rasvaton maito. Maito hapatetaan maitohappoa tuottavan hapatteen avulla. Hapate sisältää myös sitraattia pelkistäviä bakteereita, jotka tuottavat raejuustoon monia tärkeitä makukomponentteja. Muita raejuuston valmistuksessa yleensä käytettäviä raaka-aineita ovat kerma, juoksute, suola ja säilöntäaine.


title: Raejuusto

text: Raejuuston valmistuksessa käytettävä hapate koostuu useista sekä maitohappoa että makuaineita tuottavista bakteereista. Hapatteet sisältävät "Lactococcus lactis" subsp. "cremoris" tai "Lc. lactis" subsp. "lactis" bakteereita. Sitraattia pelkistävät bakteerit (muun muassa Leuconostoc ja sitraattipositiiviset Lactococcus -kannat) puolestaan tuottavat tärkeitä makuaineita maitotuotteisiin. Ne tuottavat sitraatista muun muassa diasetyyliä, asetaattia ja hiilidioksidia. Koska diasetyyli on tärkeä makukomponentti raejuustossa, voidaan sitä myös lisätä valmistuksen loppuvaiheessa, sillä suuri osa hapatebakteerien muodostamasta diasetyylistä huuhtoutuu juustosta heran mukana.


title: Raejuusto

text: Raejuuston valmistuksessa maidon hyytyminen perustuu pH:n laskemiseen valmistuksen aikana. pH laskee hapatteen bakteerien tuottaessa maidon laktoosista maitohappoa. Maidon kaseiiniproteiinien isoelektrisessä pisteessä (pH 4,6) kaseiinimisellit koaguloituvat, sillä hylkivät, negatiiviset varaukset misellien pinnalla kumoutuvat tässä pisteessä . Korkeammissa pH-lukemissa nämä varaukset estävät misellejä saostumasta keskenään. Monien muiden juustojen valmistuksessa maito saostetaan juoksutteen avulla.


title: Raejuusto

text: Vaikka maidon hyytyminen raejuuston valmistuksessa johtuu pääasiassa kaseiinimisellien saostumisesta happamassa ympäristössä, voidaan juoksutetta käyttää apuna myös raejuuston valmistuksessa. Sen tarkoituksena on parantaa juustomassan kestävyyttä ja estää kaseiinin liiallista huuhtoutumista heraan . Juoksute on entsyymi, joka saostaa maidon. Sitä saadaan vasikan mahasta, mutta nykyään sitä valmistetaan usein myös mikrobiologisesti . Juoksute lisätään maitoon, kun sen pH on laskenut 6,3:een . Tämän jälkeen pH:n annetaan yhä laskea, kunnes hyytymän leikkaaminen aloitetaan noin pH alueella 4,6-4,8 . Liiallinen määrä lisättyä juoksutetta tekee raejuuston rakenteesta kovan sekä saattaa aiheuttaa ei-toivottuja sivumakuja .


title: Raejuusto

text: Kun maito on hyytynyt, se leikataan pieniksi rakeiksi. Rakeiden koko vaihtelee 1 ja 2 cm:n välillä, riippuen siitä, kuinka suuria rakeiden halutaan olevan valmiissa raejuustossa . Leikkaamisen jälkeen massan annetaan levätä 5–15 minuuttia, jonka jälkeen se kuumennetaan hitaasti 55 °C:een . Liiallinen kuumennus irrottaisi juustomassasta liikaa heraa, jolloin raejuustosta tulisi kuivaa ja kiinteää. Oikean kuumennuskäsittelyn jäljiltä juustorakeet ovat sopivan kiinteitä. Tässä vaiheessa hera voidaan valuttaa pois rakeiden joukosta ja rakeet voidaan pestä .


title: Raejuusto

text: Kuten kaikessa juustonvalmistuksessa, heraa syntyy sivutuotteena paljon myös raejuustoa tehdessä. Toisin kuin monia muita juustoja, ei raejuustoa aseteta muottiin valumaan. Rakeiden pesun tarkoituksena on estää rakeiden tarttumista toisiinsa ja poistaa juustosta jäljellä olevaa laktoosia sekä maitohappoa. Laktoosia on vielä jonkin verran jäljellä, sillä hapatteen bakteerit eivät ole ehtineet muuttaa sitä kokonaan maitohapoksi. On tärkeää, että laktoosi pestään pois valmiista raejuustosta, sillä peseminen vähentää mikrobien kasvumahdollisuuksia. Ylimääräisen maitohapon pesu puolestaan on tärkeää, jotta raejuusto ei maistuisi liian happamalta . Juustomassa pestään pieniä määriä klooria sisältävällä jäävedellä . Vesi lisätään juustomassan joukkoon, sekoitetaan muutaman minuutin ajan ja kuivataan pois. Käsittely toistetaan kolmeen kertaan .


title: Raejuusto

text: Pesun jälkeen rakeiden joukkoon sekoitetaan homogenoitu, pastöroitu ja suolattu kermaseos . Koska kermaseos sisältää sekä suolaa että rasvaa, parantaa se valmiin raejuuston makua ja suutuntumaa ja tekee tuotteesta yhtenäisemmän ja helppokäyttöisemmän. Kerman rasvapitoisuutta säädellään sen mukaan, mitä tuotetta on tarkoitus valmistaa. Vähärasvaisissa raejuustoissa on rasvaa alle 5 g/kg, rasvaisemmissa raejuustoissa puolestaan yli 40 g/kg. Kerma on voitu hapattaa tai makuaineet (pääasiassa diasetyyli) voidaan lisätä siihen suoraan ilman hapatusta . Kerman lisäyksen jälkeen raejuusto pakataan ja säilytetään kylmässä. Kypsytystä ei tarvita, joten juusto voidaan käyttää heti valmistuksen jälkeen. Suuresta kosteuspitoisuudesta johtuen raejuuston säilyvyys ei ole kovin pitkä .


title: Raejuusto

text: Vähärasvaisen raejuuston valmistuksessa käytetään yleensä rasvatonta maitoa, kermaa, hapatetta, juoksutetta, suolaa ja säilöntäainetta. Raejuuston energiasta suurin osa saadaan proteiinista. Rasvan ja hiilihydraatin määrät ovat vähäisiä.


title: Raejuusto

text: Vähärasvaisen raejuuston ravintosisältö :


title: Raejuusto

text: Raejuustossa on myös pieniä määriä muita kivennäis- ja hivenaineita sekä vitamiineja.


title: Raejuusto

text: Miedosta maustaan johtuen raejuusto on hyvin monikäyttöinen juusto. Sitä voidaan käyttää niin suolaisten kuin makeidenkin ruokien yhteydessä. Se sopii hyvin esimerkiksi salaatteihin, leivän päälle, levitteisiin, uuniperunoiden täytteeksi, sekä erilaisiin leivonnaisiin (muun muassa sämpylät ja pannukakut). Raejuustolla voidaan muun muassa keventää ruokia ja parantaa niiden ravintoarvoa. Esimerkiksi munavoi kevenee, pannukakkutaikina saa lisää proteiinia ja hedelmäsalaatin rakenne ja väri saavat uutta ilmettä raejuustolisäyksestä. Suuresta proteiinipitoisuudesta johtuen urheilijat käyttävät raejuustoa usein osana palauttavaa ravintoaan. Samasta syystä se soveltuu hyvin myös osaksi kevennettyä, painonhallintaan soveltuvaa ruokavaliota. Myös lapset pitävät usein raejuustosta, sillä sen maku on mieto.


title: 3-metyylipentaani

text: 3-metyylipentaani on eräs heksaanin (CH) viidestä isomeeristä. Se on normaaliolosuhteissa olomuodoltaan väritön veteen liukenematon neste. 3-metyylipentaanin rakennekaava on CHCHCH(CH)CHCH, moolimassa 86,2 g/mol, sulamispiste −118 °C, kiehumispiste 63,3 °C, tiheys 0,66 g/cm (vesi = 1,0 g/cm), leimahduspiste itsesyttymislämpötila 278 °C ja CAS-numero 96-14-0.


title: 3-metyylipentaani

text: Muut heksaanin (CH) isomeeriset muodot ovat:


title: Antonio Gades

text: Antonio Gades (16. marraskuuta 1936 – 20. heinäkuuta 2004) oli espanjalainen flamencotanssija ja koreografi, jota pidetään maan flamencoteatterikulttuurin tärkeänä perustajahahmona.


title: Antonio Gades

text: Gades oli mukana tuomassa flamencoa paikallisesta erikoisuudesta kansainväliseen julkisuuteen. Hän työskenteli Carlos Sauran kanssa, joka tallensi filmille Gadesin koreografiat Lorcan Veren häät -teoksesta ("Veren häät", 1981) ja Prosper Mériméen Carmenista (1983). Gades ja Saura tekivät yhteistyötä vielä vuoden 1985 flamencoelokuvassa "Noiduttu rakkaus", joka pohjautuu Manuel de Fallan musiikkiin.


title: Duran Duran (vuoden 1981 albumi)

text: Duran Duran on Duran Duranin ensimmäinen albumi, joka alun perin julkaistiin vuonna 1981. Se julkaistiin uudelleen yhtyeen saavutettua maailmanlaajuisen suosion vuonna 1983.


title: Duran Duran (vuoden 1981 albumi)

text: Albumi nousi brittilistan kolmanneksi 27. kesäkuuta 1981 ja pysyi listoilla 118 viikkoa. Alkuperäisjulkaisu ei menestynyt Yhdysvalloissa, mutta vuoden 1983 uudelleenjulkaisu nousi sijalle kymmenen ja pysyi listoilla 87 viikkoa. Yhdysvalloissa levy myi platinaa (yli miljoona kappaletta) kesäkuussa 1985.


title: Duran Duran (vuoden 1981 albumi)

text:
Albumilta julkaistiin singlet "Planet Earth", "Careless Memories", "Girls on Film" ja "Is There Something I Should Know?" (vuoden 1983 uudelleenjulkaisu). Näistä "Girls on Film" on yksi Duran Duranin tunnetuimmista lauluista.
Sen "Late night version" video herätti huomiota eroottissävyisillä rappioyökerho-elementeillä kuten muta- ja sumopaini. Musiikillisesti kappale on soitettu ja sovitettu osaksi uudelleen ja on albumiversiota pidempi. Kappaleesta Planet Earth tehtiin remix -versio ensimmäisen Sonic The Hedgehog -pelin loppuvastukseen.


title: Carraran akatemia

text: Carraran akatemia on taidemuseo ja kuvataideoppilaitos Bergamon kaupungissa Italiassa. Sen perusti kreivi Giacomo Carrara, kulttuurin ystävä ja mesenaatti, joka jätti testamentissaan huomattavan taidekokoelmansa ja muuta varallisuutta Bergamon kaupungille. Kreivin kuoltua vuonna 1796 kokoelmaa hoiti komitea, kunnes Bergamon kunta otti sen hoitaakseen vuonna 1958. Uusklassinen museorakennus valmistui vuonna 1810.


title: Carraran akatemia

text: Museo on jatkanut kokoelmansa kartuttamista sekä ostoilla että lahjoituksin. Vuonna 2006 sen kokoelmiin kuului 1 800 työtä 1400-1800-luvuilta. Taiteilijoihin kuuluvat mm. Pisanello, Botticelli, Giovanni Bellini, Andre Mantegna, Raffaello, Moroni, Baschenis, Fra Galgario, Tiepolo, Canaletto ja Piccio.


title: Carraran akatemia

text: Vuonna 1999 museo sai lahjoituksena kokoelman 1900-luvun taidetta, johon kuuluu teoksia muun muassa seuraavilta taiteilijoilta: Boccioni, Balla, Morandi, Campigli, Casorati, Savinio, De Chirico, Kandinsky, Sutherland, Manzù. Maalausten lisäksi kokoelmissa on piirroksia, grafiikkaa, veistoksia, huonekaluja, posliiniesineitä ja mitalikokoelma.


title: Carraran akatemia

text: Kreivi Carrara perusti museon yhteyteen taidekoulun vuonna 1793. Vuoteen 1912 se toimi samassa talossa museon kanssa. Vuodesta 1988 koulu on ollut virallinen keskiasteen taideoppilaitos (Accademia di Belle Arti).


title: Jake Lloyd

text: Jacob Christopher ”Jake” Lloyd (s. 5. maaliskuuta 1989 Fort Collins, Colorado) on yhdysvaltalainen entinen lapsinäyttelijä, joka esitti Anakin Skywalkeria vuoden 1999 elokuvassa "".


title: Jake Lloyd

text: "Pimeän uhan" lisäksi Lloyd näytteli esimerkiksi vuoden 1996 elokuvassa "Isäni on turbomies" sekä televisiosarjoissa "Teho-osasto" ja "Kameleontti". Hän myös esitti Anakin Skywalkeria muutamassa "Pimeään uhkaan" liittyvässä videopelissä. Sen jälkeen hän kuitenkin luopui näyttelemisestä. Lloyd on kertonut kokeneensa paljon kiusaamista elokuvaroolinsa vuoksi, minkä lisäksi promootiokiertue lukemattomine haastatteluineen oli raskas. Sittemmin hän opiskeli elokuva-alaa chicagolaisessa Columbia Collegessa.


title: Jake Lloyd

text: Lloyd pidätettiin 17. kesäkuuta 2015 holtittomasta ajamisesta, ajamisesta ilman ajokorttia sekä pysähtymättä jättämisestä, hänen hyökättyään sitä ennen äitinsä kimppuun. Lloydyn äiti kertoi myöhemmin poikansa sairastavan skitsofreniaa, ja Lloydia hoidetaan suljetulla osastolla.


title: Arena (Duran Duranin albumi)

text: Arena on Duran Duranin alun perin vuonna 1984 julkaistu live-albumi. Se julkaistiin kahdella bonus-kappaleella lisättynä uudelleen CD-muodossa vuonna 2004. Albumi nousi brittilistalla sijalle kuusi (24. marraskuuta 1984) ja Yhdysvalloissa sijalle neljä (1. joulukuuta 1984).


title: Arena (Duran Duranin albumi)

text: Albumin kappaleet on äänitetty Duran Duranin menestyksekkäällä maailmankiertueella "Sing Blue Silver" (1983/1984). Levyn mukaan kappaleet ovat "äänitetty ympäri maailman 1984". Alkuoperäislevyltä julkaistiin lokakuussa 1984 singlenä uusi kappale "The Wild Boys". Tammikuussa 1985 julkaistiin single "Save A Prayer (Live from the Arena)".


title: Arena (Duran Duranin albumi)

text: Julkaisun aikaan kriitikot olivat epäluuloisia levyn suhteen: miksaus oli liian siloinen live-albumille, yleisöä ei juuri kuulu levyllä. Uniikit sovitukset ja välispiikit kuten "Is anybody hungry?" kuitenkin osoittavat kyseessä olevan live-levyn.


title: Star Wars Episode I: Racer

text: Star Wars Episode I: Racer on peli, joka sijoittuu "" elokuvassa esiintyneihin rakettirekikisoihin. Pelissä ajetaan eri planeetoilla ja mukana on kaikki elokuvasta tutut ajajat.


title: Star Wars Episode I: Racer

text: Seuraavana on lista erilaisista pelityypeistä joita pelissä esiintyy:


title: Lentopallon maailmanmestaruuskilpailut

text: Lentopallon maailmanmestaruuskilpailut on vanhin kansainvälisen lentopalloliiton FIVB:n järjestämä lentopallon maajoukkuekilpailu. MM-kisat järjestetään neljän vuoden välein sekä naisille että miehille.


title: Lentopallon maailmanmestaruuskilpailut

text: MM-kisat järjestettiin ensi kertaa vuonna 1949, Prahassa, Tšekkoslovakiassa, kaksi vuotta FIVB:n perustamisen jälkeen. Tuolloin kilpailu järjestettiin vain miehille ja kaikki joukkueet tulivat Euroopasta. Kolme vuotta myöhemmin järjestettiin myös naisten kilpailu, mukana oli joukkueita myös Aasiasta ja Amerikasta. Samalla alkoi nykyinen järjestämistahti, jossa kilpailut pidetään neljän vuoden välein.


title: Lentopallon maailmanmestaruuskilpailut

text: Kun lentopallo oli ensi kertaa kesäolympialaisten ohjelmassa 1964 Tokion kisoissa, muutettiin järjestämisvuosia siten, että olympia- ja MM-kisat järjestetään vuoron perään kahden vuoden välein. Vuonna 1970 kisoihin osallistuivat ensimmäiset joukkueet Afrikasta. Vuoteen 1974 saakka isäntämaa järjesti sekä miesten että naisten kilpailut lukuun ottamatta vuosien 1966 ja 1967 kisoja. Sittemmin miesten ja naisten turnaus on 1998 ja 2006 Japanin kisoja lukuun ottamatta pidetty eri maissa.


title: Lentopallon maailmanmestaruuskilpailut

text: 2018 jälkeen.


title: Star Wars Episode I: Jedi Power Battles

text: Star Wars Episode I: Jedi Power Battles on toiminta/seikkailupeli, joka sijoittuu Tähtien sodan maailmaan. Peli on julkaistu PlayStationille, Sega Dreamcastille ja Game Boy Advancelle.


title: Star Wars Episode I: Jedi Power Battles

text: Seuraavat hahmot ovat käytettävissä pelissä:


title: Star Wars Episode I: Jedi Power Battles

text: Seuraavat hahmot saa käyttöönsä pelattuaan pelin kertaalleen läpi:


title: Notorious

text: Notorious on Duran Duranin albumi, joka julkaistiin marraskuussa 1986. Se saavutti sijan 16 brittien myyntilistoilla ja sijan 12 Yhdysvalloissa. Singlejen "Notorious" ja "Skin Trade" myötä Duran Duranin musiikkityyli siirtyi kohti "valkoista funkia", jossa soivat erityisesti basso ja vaskipuhaltimet. Tyylin muutos aikaisempaan menestykselliseen euro-dance-pop -musiikkiin karkotti suuren osan vanhasta fanipohjasta.


title: Notorious

text: Albumilla eivät olleet enää mukana alkuperäisjäsenet rumpali Roger Taylor ja kitaristi Andy Taylor.


title: Notorious

text: Albumin ensimmäinen single "Notorious" nousi Yhdysvaltain single-listalla sijalle kaksi ja Isossa-Britanniassa sijalle seitsemän. Seuraava single "Skin Trade" oli hyvin epätyypillinen Bowie-vaikutteinen Duran Duran -kappale, jolla Simon Le Bon lauloi Princen mieleen tuovalla falsetilla. Single oli Ison-Britannian listalla parhaimmillaan 22., USA:ssa 39.. Albumin kolmas single oli "Meet El Presidente".


title: Paul Murry

text: Paul Murry (25. marraskuuta 1911 Saint Joseph, Missouri – 4. elokuuta 1989 Palmdale, Kalifornia) oli yhdysvaltalainen Mikki Hiiri -sarjakuvan piirtäjä. Murry elätti itsensä aluksi farmarina. Hänen taiteilijanuransa alku oli hyvin samanlainen kuin legendaarisella Carl Barksilla. Kumpikin oli piirtäjänä itseoppinut, kumpikin hakeutui 1930-luvun puolivälissä töihin Disneyn animaatiostudiolle ja kumpikin ryhtyi 1940-luvun puolella kokopäivätoimisesti piirtämään sarjakuvia Western Publishing Companyn parissa. Murry rupesi kynäilemään Disneyn tarinoita 1949. Murryn ensimmäinen Mikki-sarja oli 30-sivuinen "Salaperäinen karjatalo" vuodelta 1951. Murryn parhaina töinä pidetään 1950-luvulla ja 1960-luvun alussa "Walt Disney's Comics and Stories" ja "Mickey Mouse" -lehdissä ilmestyneitä pitkiä Mikki-seikkailuja. Murrylle ei kuitenkaan jäänyt vieraaksi Aku Ankkakaan, ja hän piirsi myös Nakke Nakuttajaa.


title: Paul Murry

text: Murry loi Del Connelin kanssa Superhessun. Murry palautti sarjakuviin Floyd Gottfredsonin vuonna 1939 keksityn Mustakaavun, joka oli välillä ollut muutamia vuosia unohduksissa. Murrya ylisti myös Romano Scarpa, Italian kenties arvostetuin Mikki Hiiri -piirtäjä. Murryn sarjoja ilmestyi runsaasti suomalaisessa Aku Ankka -lehdessä sen ensimmäisten vuosikymmenten aikana. Murry piirsi uudelleen muutamia Floyd Gottfredsonin Mikki-seikkailuja, ja nämä Murryn versiot tulivat useimmille suomalaisille tutuiksi aiemmin kuin Gottfredsonin alkuperäiset.


title: Paul Murry

text: Murryn piirrostyötä on kehuttu, mutta jatkosarjojen juonia on moitittu toistosta varsinkin loppuaikoina. Käsikirjoitukset Murryn sarjoihin teki useimmiten Carl Fallberg. 1970-luvun alussa Murryn Mikki-tarinat muuttuivat jatkosarjoista kahdeksan sivun pituisiksi, ja myös niitä pidetään aika heikkotasoisina.


title: Paul Murry

text: Paul Murry piirsi viimeisen Mikki-sarjakuvan vuonna 1982 ja vietti rauhallisia eläkepäiviä taiteen ja musiikin parissa. Murry kuoli elokuussa 1989 Palmdalessa, Kaliforniassa.


title: Jan Ullrich

text: Jan Ullrich (s. 2. joulukuuta 1973 Rostock, Itä-Saksa) on saksalainen entinen kilpapyöräilijä. Hän voitti Ranskan ympäriajon ensimmäisenä saksalaisena vuonna 1997. Vuonna 1999 Ullrich voitti Espanjan ympäriajon. Hän on voittanut myös kultaa ja hopeaa Sydneyn olympialaisissa.


title: Jan Ullrich

text: Vuonna 2006 Ullrichin nimi tuli esiin laajassa Operación Puerto -dopingskandaalissa. Ullrich oli osallistumassa vuoden 2006 Ranskan ympäriajoon, jossa hän oli ennakkosuosikki kilpailua vuosia hallinneen Lance Armstrongin lopetettua kilpauransa edelliskauteen (palasi kilpailuihin vuonna 2009). Ranskan ympäriajon kilpailunjohtaja Christian Prudhomme ilmoitti kuitenkin vain viikkoa ennen kilpailun alkua, että Ullrich ja moni muu huippuajaja (muun muassa Ivan Basso ja Joseba Beloki) eivät saa osallistua kisaan. El Pais -sanomalehti raportoi espanjalaisen lääkärin Eugenio Fuentesin vastaanotolta löytyneen pussitettua verta ja dopingdokumentteja, jotka liittävät yhteensä 58 ammattilaispyöräilijää mahdolliseen dopingin käyttöön. Kansainvälinen pyöräilyliitto UCI kehotti ammattilaistalleja vetämään kaikki epäillyt ajajat pois kilpailutoiminnasta tutkimusten ajaksi. Ullrichin talli T-Mobile veti ykkösajajansa pois juuri ennen kilpailun alkua ja purki Ullrichin työsopimuksen myöhemmin heinäkuussa skandaalin johdosta. Ullrichia on ennenkin syytetty dopingin käytöstä ja vuonna 2002 hän sai kuuden kuukauden kilpailukiellon kärähdettyään ekstaasin ja amfetamiinin käytöstä. Ullrich ajoi autoa alkoholin vaikutuksen alaisena vuonna 2002, ja hänet tuomittiin ajokieltoon.


title: Jan Ullrich

text: Heinäkuun 2006 jälkeen Ullrichin yhteyksiä Fuentesiin tutkittiin. Helmikuun lopussa 2007 Ullrich ilmoitti lopettavansa uransa, väsyttyään kielteiseen julkisuuteen jonka hän koki ajojahdiksi. Huhtikuun alussa varmistui, että Fuentesin vastaanotolta oli löydetty Ullrichin verta. Tämän paljastuksen myötä Operación Puerto aktualisoitui uudelleen vuoden 2007 Giro d'Italian kynnyksellä.


title: Jan Ullrich

text: Ullrich asuu nykyään Mallorcalla ja on kärsinyt päihdeongelmista, käytettyään amfetamiinia, kokaiinia ja runsaasti alkoholia.


title: XSLT

text: XSLT () on XML-pohjainen merkintäkieli XML-tiedostojen muunnoksiin. Kielen perusperiaatteisiin kuuluu, että alkuperäistä dokumenttia (tässä tapauksessa XML-dokumenttia) ei muuteta, vaan pikemminkin pinnoitetaan aivan kuten Cascading Style Sheets tekee hypertekstille (HTML- ja XHTML-dokumenteille). XSLT-kuvauskieli ei ota myöskään kantaa ulosantiin, jolloin yhdestä ja samasta XML-dokumentista on mahdollista saada ulos niin HTML-taittoinen, ihmisluettava sivu kuin konekielinen, esimerkiksi CSV-tiedostokin.


title: XSLT

text: World Wide Web Consortium kehitti XSLT:n aikaisemman, "Extensible Stylesheet Languagen" seuraajaksi vuosien 1998 ja 1999 aikana. Tuolloin kehitettiin myös XSL Formatting Objects sekä XPath. Nykyisin yleisimmin käytössä on versio 1.0, mutta 3. lokakuuta 2005 W3C myönsi alustavan suosituksen XSLT 2.0:lle.


title: XSLT

text: Yllä oleva dokumentti sisältää siis kaksi henkilöä, "Matti Meikäläisen" sekä "Maija Meikäläisen". Kun mietitään selkokielisempää esitystapaa, voitaisiin dokumentti esittää esimerkiksi HTML-taulukolla:


title: XSLT

text: Toisaalta CSV-tiedoston saanti samasta tiedostosta tapahtuisi taas:


title: XSLT

text: XSLT sisältää valintalauseissa täydellisen tuen XPath:lle, ja sisältää itsessään seuraavat valitsimet:Valitsimien lisäksi XSLT:lla on joitakin omia funktioita. Näitä ovat:


title: Starwing

text: Starwing (Japanissa ja Yhdysvalloissa Star Fox, ) on "Star Fox" -pelisarjan ensimmäinen osa ja se julkaistiin vuonna SNES:ille. Peli käytti hyödykseen Super FX -mikrosirua, joka mahdollisti näyttävän 3D-grafiikan. Koska 3D-grafiikkaa ei pelin julkaisuajankohtana käytetty vielä juuri lainkaan, aiheutti peli paljon huomiota peliteollisuudessa.


title: Starwing

text: "Starwing" on "raiteilla" kulkeva peli, eli pelaaja ei pysty itse päättämään minne Fox McCloudin ohjaama Arwing-alus lentää, vaan hänellä on vain mahdollisuus väistellä eteen tulevia esteitä korkeus- ja leveyssuuntaan rajatussa "tunnelissa". Pelaajan tulee pujotella läpi kenttien, tuhota kaikki viholliset, ja tehtävän lopuksi tappaa suunnattoman kokoinen loppuvastustaja päästäkseen eteenpäin pelissä. Pelistä on suunniteltu jatko-osa "Star Fox 2", mutta se julkaistiin vasta vuonna 2017 SNES:n uudelleenjulkaisun yhteydessä. Välissä on tullut muita Star Fox-pelejä, jotka jatkavat pelisarjan tarinaa suoraan Starwingista.


title: Big Thing

text: Big Thing on Duran Duranin vuonna 1988 julkaistu albumi. Se nousi Ison-Britannian albumilistalla sijalle 15 ja Yhdysvalloissa sijalle 24.


title: Big Thing

text: Vuonna 1988 musiikillinen ilmapiiri oli muuttunut. House-musiikki ja tanssittavampi "groove" olivat muotia. Duran Duran tunnettiin pääasiassa 1980-luvun alun syntikkapop-yhtyeenä ja yhtye oli uransa kannalta tärkeässä pisteessä – Big Thing oli heidän yrityksensä säilyttää musiikillinen uskottavuus.


title: Big Thing

text: Big Thingiä voidaan pitää yhtyeen "house-levynä". Ensimmäinen single "I Don't Want Your Love", albumin nimikappale ja toinen single "All She Wants Is" olivat aiempaa aggressiivisempaa tanssimusiikkia.


title: Big Thing

text: Etääntyäkseen aiemmasta imagostaan yhtye tyylitteli nimensä yksisanaiseen muotoon "Duranduran" ja laulaja Simon Le Bon kasvatti pidemmät hiukset.


title: Enolit

text:
Enoli tai alkenoli on alkeeni, jossa hydroksyyliryhmä on sitoutunut hiiliatomiin, jolla on kaksoissidos. Nimitys enoli on yhdistetty kaksoissidoksen "en"- ja alkoholin -"oli" -tunnisteista.
Enolit ja karbonyyliyhdisteet, kuten ketonit ja aldehydit, ovat isomeerejä. Puhtainakin aineina ne muuttuvat spontaanisti toisikseen. Tätä kutsutaan keto-enolitautomeriaksi. Usein toinen tautomeeri on paljon suositumpi; yleensä se on ketoni tai aldehydi, mutta jos kaksoissidos on konjugoitunut, myös enolitautomeeri voi olla suositumpi.
Oikeanpuolinen enolimuoto ei ole stabiili, vaan se muuttuu vasemmanpuoleiseksi ketomuodoksi. Happi on elektronegatiivisempi kuin hiili, ja se muodostaa voimakkaampia kemiallisia sidoksia. Näin ollen hiili-happi -kaksoissidos on yli kaksi kertaa voimakkaampi kuin yksinkertainen sidos, mutta hiili-hiili kaksoissidos on heikompi kuin kaksi yksinkertaista sidosta.


title: Enolit

text: Konjugoituneissa kuten 1,3-dikarbonyyli- ja 1,3,5-trikarbonyyliyhdisteissä enolimuoto on yleisempi, sillä stabiiliutta lisäävää resonanssia ja molekyylin sisäisiä vetysidoksia muodostuu vain enoli-, eikä ketomuodoissa.


title: Enolit

text: Kun hydroksyyliryhmä (–OH) luovuttaa enolissa vetyionin (H) eli protonin, muodostuu negatiivinen enolaatti-ioni:


title: Enolit

text: Välituotteena, jota on vaikea havaita, enolaattia voi syntyä sekä happo-, että emäskatalyysillä. Tavalliset vesiliuoksessa stabiilit emäkset eivät ole riittävän vahvoja muuttamaan erikseen stabiloimattomia karbonyyliyhdisteitä merkittävissä määrin enolaateiksi. Tarvitaan superemäs ja täysin vedettömät olosuhteet, jotta saadaan muutettua karbonyyliyhdiste kokonaan enolaatiksi.


title: Enolit

text: On olemassa stabiileja enolaatteja, joissa enolaattia stabiloi resonanssi. Fenoleissa kaksoissidos on aromaattisessa renkaassa. Muita syitä ovat konjugaatio ja keto-enolitautomeria, joista johtuu esimerkiksi askorbiinihapon happamuus.


title: Enolit

text: Emäksenä voidaan käyttää esimerkiksi alkoksidia. Enolaattikemian keskeinen ongelma on se, ettei enolisaatio ole selektiivistä: kun on kaksi mahdollista enolaattia, molempia syntyy. Kylmässä (esim. kuivajää-asetonihaude) ja voimakkailla emäksillä saadaan kineettisesti helpoiten irtoava enolaatti. Lämpimässä ja heikoimmilla emäksillä enoli pääsee palautumaan karbonyyliyhdisteeseen takaisin kunnes päästään termodynaamiseen tasapainoon. Toinen haaste on se, että jos emäs on liian heikko, karbonyyliyhdistettä jää liuokseen, ja se reagoi enolaatin kanssa, minkä välttämiseksi on käytettävä superemäksiä.


title: Enolit

text: Enolaattikemialla on osuutensa suuressa osassa monimutkaisten lääkemolekyylien synteesissä.


title: Enolit

text: Jos enolaatti on konjugoitunut karbonyylin (tai muun elektroneja puoleensavetävän ryhmän) kanssa, se toimii happona samalla tavalla kuten karboksyylihappo. Kuten karboksyylihapossa, konjugaattiemäksen elektroneja luovuttavan –O -ryhmän ja elektroneja puoleensavetävän =O -ryhmän elektronit ovat delokalisoituneet; ainoana erona on välissä oleva, "sähköä johtava" enolin π-sidos. Askorbiinihappo on tyypillinen esimerkki.


title: Pikku vampyyri

text: Pikku vampyyri (alkuper. "Der Kleine Vampir") on saksalaisen lastenkirjailija Angela Sommer-Bodenburgin kirjasarja. Ensimmäinen alkuperäiskielinen teos ilmestyi vuonna 1979.


title: Pikku vampyyri

text: Juoni perustuu ihmislapsi Antonin ja vampyyrilapsi Rydigerin (alkuper. "Rüdiger") ystävyyteen. Anton rakastaa kauhutarinoita, etenkin vampyyreistä kertovia, joten Rydiger ja Anton ystävystyvät nopeasti. Antonin vanhemmat eivät tiedä lapsensa ystävän olevan vampyyri, vaikka ovatkin kovasti yrittäneet tutustua häneen. He ihmettelevät myös Rydigerin vierailuaikoja - vampyyrithan voivat liikkua vain auringonlaskun jälkeen.


title: Pikku vampyyri

text: Pikkuhiljaa Anton oppii tuntemaan Rydigerin vampyyriperheen, von Schlottersteinit, heidän joukossaan mm. Rydigerin soman pikkusiskon Annan ja isoveljen Lumpin, jolle on jäänyt ikuinen äänenmurros ja murrosikä, joka johtuu siitä, että hänestä tuli vampyyri teini-ikäisenä.


title: Pikku vampyyri

text: Muita von Schlottersteinin perheen jäseniä ovat:


title: Pikku vampyyri

text: Kustannusosakeyhtiö Otava on julkaissut kaikki suomenkieliset Pikku vampyyri -kirjat aina vuodesta 1987.


title: Pikku vampyyri

text: Sarjan suomalaiset kirjojen nimet ja ilmestymisvuodet:


title: Pikku vampyyri

text: Kanadalais-saksalainen yhtiö teki kirjoista vuonna 1985 13-osaisen tv-sarjan. Kaikkia rooleja esittivät kanadalaiset näyttelijät. Vuonna 1993 ilmestyi tv-sarja saksalaiselta tuottajalta. Vuonna 2000 yhdysvaltalainen tuottaja teki kirjoista elokuvan.


title: Cessna

text: Cessna Aircraft Company on yhdysvaltalainen yleisilmailulentokoneita valmistava yritys, jonka päätoimipaikka sijaitsee Wichitassa, Kansasissa. Se valmistaa niin yksimoottorisia pienkoneita kuin isompia yksityiskäyttöön suunniteltuja suihkukoneitakin. Yritys on New Yorking pörssiin merkityn monialayritys Textronin tytäryhtiö.


title: 2,3-dimetyylibutaani

text: 2,3-dimetyylibutaani on eräs heksaanin (CH) viidestä isomeeristä. Se on normaaliolosuhteissa olomuodoltaan väritön veteen liukenematon neste. 2,3-dimetyylibutaanin rakennekaava on (CH)CHCH(CH), moolimassa 86,2 g/mol, sulamispiste −129 °C, kiehumispiste 58 °C, tiheys 0,662 g/cm (vesi = 1,0 g/cm), leimahduspiste −29 °C, itsesyttymislämpötila 420 °C ja CAS-numero 79-29-8.


title: 2,3-dimetyylibutaani

text: Muut heksaanin (CH) isomeeriset muodot ovat:


title: Hectorock II

text: Hectorock II on vuonna 1985 julkaistu Hectorin albumi.


title: Hectorock II

text: Kaikki kappaleet kirjoittanut Hector, ellei toisin mainita.


title: Hectorock II

text:
CD:n bonuskappaleet
Hector & Toeloe Strings (CD-bonus)


title: Angela Sommer-Bodenburg

text: Angela Sommer-Bodenburg (s. 18. joulukuuta 1948 Reinbek, Schleswig-Holstein, Saksa) on saksalainen lastenkirjailija. Hän tuli tunnetuksi suositulla Pikku vampyyri -kirjasarjalla (), joka on julkaistu 32 eri maassa.


title: 2,2-dimetyylibutaani

text: 2,2-dimetyylibutaani eli neoheksaani on eräs heksaanin (CH) viidestä isomeeristä. Se on normaaliolosuhteissa olomuodoltaan väritön neste. 2,2-dimetyylibutaanin rakennekaava on (CH)CCHCH, moolimassa 86,2 g/mol, sulamispiste −100 °C, kiehumispiste 50 °C, tiheys 0,649 g/cm (vesi = 1,0 g/cm), leimahduspiste −48 °C, itsesyttymislämpötila 425 °C ja CAS-numero 75-83-2.


title: 2,2-dimetyylibutaani


title: Nuku idiootti

text: Nuku idiootti on Hectorin vuonna 1987 julkaistu albumi. Kappaleet "Peili peili" ja "Suuri pieni mies" löytyvät ainoastaan levyn CD-versiolta. Albumi myi kultalevyyn oikeuttaneen määrän.


title: Nuku idiootti


title: Otso

text: Otso on suomalainen miehen etunimi. Sana tarkoittaa karhua, ja on ilmeisesti alkuperäinen karhun nimitys siinä, missä karhu on yksi monista kiertoilmauksista.


title: Otso

text: Väestörekisterikeskuksen Nimipalvelun mukaan nimi Otso on Suomessa 1900-luvun alusta lokakuuhun 2016 mennessä annettu 3517 miespuoliselle henkilölle.


title: Otso

text: Eläinaiheisuus tekee Otsosta suomalaiseksi etunimeksi poikkeuksellisen.


title: Järjestelmäkutsu

text: Järjestelmäkutsu eli käyttöjärjestelmäkutsu (, "systeemikutsu") on ohjelmoinnissa sovellusten käyttämä matalan tason mekanismi käyttöjärjestelmän ytimen tarjoamien palveluiden suorittamiseksi.


title: Järjestelmäkutsu

text: Järjestelmäkutsu ei ole suora funktiokutsu kuten sovelluksissa, vaan kutsun on ylitettävä ytimen ja käyttäjäavaruuden välinen jako. Kutsutavat eroavat alustojen ja arkkitehtuurin mukaan.


title: Järjestelmäkutsu

text: Käyttöjärjestelmissä voi olla satoja eri järjestelmäfunktioita. Plan 9 -käyttöjärjestelmässä eri funktioita on vain noin 50 kappaletta. Alkuperäisessä Unix-järjestelmässä oli alle 50 järjestelmäkutsua.


title: Järjestelmäkutsu

text: Tyypillisesti järjestelmäkutsut suoritetaan standardikirjaston avulla suoraan kutsumisen sijaan. Järjestelmäkutsu voi olla huomattavasti hitaampaa käyttäjäavaruuden funktiokutsuun verrattuna. Kirjastot kuten glibc toteuttavat kutsujen optimointeja käyttäjäavaruudessa muun muassa vDSO-toiminnolla.


title: Järjestelmäkutsu

text: Suorittimet kuten Motorola 68000 tukevat käyttäjämoodia ("user-mode") ja kernelimoodia ("supervisor-mode"), kun taas eräät muut suorittimet käyttävät ohjelmasegmentin tasoa.


title: Järjestelmäkutsu

text: Järjestelmäkutsun hitauteen vaikuttavia tekijöitä ovat muun muassa muistiavaruuden vaihdosta seuraavat toiminnot (TLB-tyhjennys) sekä tarve tallettaa ja palauttaa rekisterien tilat (pinon käsittely).


title: Järjestelmäkutsu

text: Järjestelmäkutsuilla toteutetaan muun muassa seuraavia toimintoja:


title: Järjestelmäkutsu

text: Intel x86-arkkitehtuuripohjaisissa Linux-järjestelmissä järjestelmäkutsuja voidaan käyttää kahdella tavalla. Perinteinen tapa on käyttää ohjelmistokeskeytystä 80h (tai 0x80, desimaaleina 128), jolloin järjestelmäkutsun numero laitetaan rekisteriin eax ja funktion parametrit rekistereihin ebx - edx. Uudempi ja nopeampi tapa on käyttää suorittimen codice_1/codice_2-käskyjä, jotka välttävät keskeytyssignaalin lisäkuorman. 64-bittisessä x86-64-arkkitehtuurissa vastaava kutsu tehdään rekistereillä rax ja rdi - r9, ja käytetään codice_3/codice_4-käskyjä. vDSO-toiminto ja ajonaikainen kirjasto voivat automaattisesti valita suorittimen tukeman toiminnon taaksepäin yhteensopivuuden vuoksi.


title: Järjestelmäkutsu

text: MS-DOS-tyyppisissä käyttöjärjestelmissä taas käytetään keskeytystä 21h järjestelmäkutsuun.


title: Järjestelmäkutsu

text: FreeBSD käyttää Unix-tyylistä kutsumistapaa ja 80h-keskeytystä, jossa oletetaan että kutsuttu funktio herättää keskeytyksen kutsuvan ohjelman sijaan ja parametrit välitetään pinossa.


title: Järjestelmäkutsu

text: Windows NT on käyttänyt laitteistokeskeytystä "keskeytysporttien" lisäksi sekä 2e-keskeytystä järjestelmäkutsuun.


title: Järjestelmäkutsu

text: Esimerkki on laadittu assembly-konekielellä Linux-järjestelmään. Siinä pyydetään käyttöjärjestelmää suorittamaan palvelu "sys_close".


title: Järjestelmäkutsu

text:
Vastaava esimerkki uudemmalla menettelyllä:
Myös ylemmän tason kielillä voi tehdä järjestelmäkutsuja suoraan:


title: Varjot ja lakanat

text: Varjot ja lakanat on Hectorin vuonna 1988 julkaistu albumi. Se nousi Suomessa listan neljännelle sijalle ja myi platinaa.


title: Varjot ja lakanat

text: Kaikki kappaleet säveltänyt ja sanoittanut Hector.


title: Sirkka (nimi)

text: Sirkka on suomalainen naisen etunimi. Nimen alkuperä liittynee 1800-luvun lopulla ilmestyneeseen satukirjaan "Prinsessa Lumisirkku ja kääpiöt". Lumisirkusta tuli Lumikki, mutta Sirkku jäi tytönnimeksi.


title: Sirkka (nimi)

text: Lokakuuhun 2018 mennessä Väestörekisterikeskuksen mukaan 35 390 henkilöä on saanut etunimekseen Sirkka, kaikki ovat naispuolisia. Suurin osa heistä on syntynyt vuosien 1920 ja 1960 välisenä aikana.


title: Raili

text: Raili on suomalainen naisen etunimi. Nimeä on arveltu mukaelmaksi heprealaisperäisestä nimestä Raakel.


title: Raili

text: Väestörekisterikeskuksen tietojen mukaan Raili-nimen on 1900-luvun alusta kesäkuuhun 2018 mennessä saanut 23 024 henkilöä, jotka kaikki ovat naisia. Suurin osa heistä on syntynyt vuosien 1920 ja 1960 välisenä aikana.


title: Starsky ja Hutch

text: Starsky ja Hutch () on yhdysvaltalainen televisiosarja, jota tehtiin vuodesta 1975 vuoteen 1979. Sarja kertoo kahdesta kalifornialaispoliisista, David Starskystä ja Ken ”Hutch” Hutchinsonista. Yksi sarjan tunnettu erikoispiirre on poliisikaksikon käyttämä valkoisella maalauksella varustettu punainen Ford Gran Torino.


title: Starsky ja Hutch

text: Sarjan nimihenkilöistä Paul Michael Glaserin esittämä David Starsky on katuviisas ja toimintaan helpommin mukaan lähtevä kuin parinsa. David Soulin esittämä Ken Hutchinson kuvataan sarjassa Starskya älykkäämpänä ja vakavampana. Kontrastia hahmojen välille luovat myös ulkoiset seikat: Starsky on pariaan lyhyempi ja tummatukkainen, Hutch pitkä ja vaalea.


title: Starsky ja Hutch

text: Sarjan vakituisista sivuhenkilöistä Antonio Fargasin esittämä Huggy Bear edustaa poliisikaksikon kaveria alamaailmassa. Bernie Hamilton toimii poliisipäällikkö Dobeyna, lupsakkana johtajahahmona.


title: Silvía Night

text: Silvía Night () on islantilaisen näyttelijä Ágústa Eva Erlendsdóttirin esittämä hahmo, joka esiintyy Skjár 1 -televisiokanavan ohjelmassa "Sjáumst með Silvíu Nótt".


title: Silvía Night

text: Hahmon kehittivät televisiota varten Gaukur Úlfarsson ja Ágústa Eva Erlendsdóttir. Ohjelmassaan Silvía Night esitti julkisuudenkipeää, narsistista ja huonokäytöksistä islantilaisnuorta parodioiden nuorison huonoja tapoja ja kielenkäyttöä. Hänellä on ollut tapana haastatella ohjelmassa kadunmiehiä, jotka menevät hänen käytöksestään hämilleen. Ennen show'n ensiesitystä televisiossa ja Silvían hahmon oltua vielä tuntematon hän suututti monet ihmiset rajuilla haastatteluillaan. Sittemmin Islannin nuoriso on ottanut mallia Silvía Nightin harjoittamasta käytöksestä ja hänen viljelemistään maneereista.


title: Silvía Night

text: Vuonna 2005 Silvía sai Edda-palkinnon (Islannin vuosittainen elokuva- ja televisioalan palkinto) vuoden parhaasta komediashowsta ja hänet valittiin vuoden televisiopersoonaksi. Helmikuussa 2006 valtakunnallisen Rás 2 -radiokanavan kuuntelijat valitsivat Silvían Islannin seksikkäimmäksi naiseksi. Ágústa Eva tuli samassa äänestyksessä neljänneksi.


title: Silvía Night

text: Silvía Night myös edusti maataan vuoden 2006 Eurovision laulukilpailussa kappaleella "Congratulations" (alun perin islanniksi nimellä "Til hamingju Ísland", "Onnittelut Islanti"), mutta ei selvinnyt kilpailun finaaliin. Laulussa Silvia muun muassa ylistää itseään, mollaa mannereurooppalaisten musiikkimakua ja soittaa puhelun Jumalalle. Laulussa esiintyi myös kiroilua, joka on Euroviisujen sääntöjen vastaista. Semifinaaliesityksessä kirosanat oli korvattu toisella ilmaisulla. Myös lavaesitys oli erittäin yliampuva ja oli osittain parodia perinteisistä Euroviisu-esityksistä.


title: Silvía Night

text: Koko Euroviisujen ajan Silvía Night aiheutti kohua ja pahennusta Ateenassa. Silvía oli roolinsa mukaisesti äärimmäisen itseriittoinen ja itserakas, mollasi kanssakilpailijoita ja ärsytti toimittajia. Silvía muun muassa haistatteli Euroviisujen tekniikasta vastanneille henkilöille, sekä antoi kohua herättäneitä lausuntoja kreikkalaisista köyhistä katulapsista paikallisessa tv-ohjelmassa. Media kritisoi ja hyökkäsi laulajaa vastaan osaksi siksi, että kaikki eivät ymmärtäneet jutun olevan vitsiä ja osaksi siksi, että he kokivat Silvian tietoisesti loukkaavan itse tapahtumaa. Silvían provosoivasta käytöksestä johtuen muun muassa kilpailujen esikarsinnan yleisöstä suuri osa buuasi ja vihelsi poikkeuksellisen äänekkäästi Islannin esitykselle.


title: Silvía Night

text: Semifinaalitappion jälkeen Silvía jatkoi rooliaan näytellen "mielipahaansa". Hän teeskenteli lyövänsä poikaystäväänsä ja "uhkaili" itsemurhalla sillan kaiteella seisten. Lisäksi hän huuteli karkeuksia ja syljeskeli toimittajia kohti. Silvia myös haukkui Suomen edustajaa Lordia "rumaksi hirviöiksi", Hollantia edustanutta Trebleä "lehmäksi" ja Ruotsin Carola Häggkvistiä "vanhaksi, rumaksi ämmäksi".


title: Silvía Night

text: Ágústa Eva on esiintynyt seuraavissa elokuvissa (ei siis Silvia Nightin roolissa)


title: Elias

text: Elias on miehen etunimi, kreikkalainen muoto heprean nimestä Elia ""Jahve on Jumalani"". Vanhassa testamentissa Elia oli profeetta, josta kerrotaan Toisessa kuningasten kirjassa.


title: Elias

text: Huhtikuuhun 2018 mennessä 30 570 miestä ja alle 30 naista Suomessa on saanut nimekseen Elias.


title: Elias

text: Suomessa Eliaksen nimipäivä oli aikoinaan 17. huhtikuuta. Vuonna 1929 se siirrettiin huhtikuun 9. päivään kyseisenä päivänä syntyneen Elias Lönnrotin muistoksi. Sama päivä on myös Mikael Agricolan kuolinpäivä, joka on nykyään liputuspäivä.


title: Jon Brower Minnoch

text: Jon Brower Minnoch (1941–1983) oli yhdysvaltalainen mies, joka on kaikkien aikojen painavin mies (kaikkien aikojen painavin nainen oli Carol Yager). Enimmillään 635 kiloa painanut Minnoch kärsi ylipainosta jo lapsena: 12-vuotiaana Minnoch painoi 132 kg. Minnoch oli ammatiltaan taksinkuljettaja.


title: Jon Brower Minnoch

text: 37-vuotiaana vuonna 1978 Minnoch joutui liikalihavuudesta johtuvien sydän- ja hengityselinoireiden vuoksi sairaalaan. Minnochin liikkuminen – ja liikuttelu – oli vaivalloista: sairaalassa ollessaan tarvittiin 13 miestä siirtämään häntä, jotta liinavaatteiden vaihto onnistui. Minnoch laihtui sairaalassa tiukan dieetin ansiosta, ja palatessaan kotiin 16 kuukauden jälkeen, hän painoi enää 216 kg. Painonpudotus on suurin koskaan taltioitu.


title: Jon Brower Minnoch

text: Minnoch ei syönyt tavallista enempää, vaan hänen liikalihavuutensa johtui ödeemasta eli nestepöhöstä, joka aiheuttaa nesteen kertymistä kudoksiin. Minnochia hoitanut lääkäri arvioikin, että hänen painostaan 408 kg oli nestettä. Minnoch joutui myöhemmin sairaalaan lihottuaan uudestaan 432-kiloiseksi vain runsaassa vuodessa. Minnoch kuoli 42-vuotiaana vuonna 1983. Kuollessaan Minnoch painoi yli 362 kg.


title: Kai Lehtinen

text: Kai Antero Lehtinen (s. ) on suomalainen näyttelijä ja ohjaaja. Hänet tunnetaan muun muassa nimiroolista televisiosarjassa "Raid".


title: Kai Lehtinen

text: Lehtinen valmistui ylioppilaaksi Lohjan lukiosta vuonna 1980 ja opiskeli sen jälkeen Jouko Turkan oppilaana Teatterikorkeakoulun näyttelijälinjalla, josta hän valmistui vuonna 1987. Hän on työskennellyt muun muassa Helsingin kaupunginteatterissa, Espoon teatterissa, Tanssiteatteri Raatikossa ja Pyynikin kesäteatterissa. Suuren yleisön tietoisuuteen Lehtinen tuli Juhanin roolista televisiosarjassa "Seitsemän veljestä".


title: Kai Lehtinen

text: Lehtinen voitti Olavi-palkinnon roolityöstään Taru Mäkelän elokuvassa "Pikkusisar" (1999). Hän on esiintynyt myös elokuvissa "Raid" (2003), "Poliisin poika" (1998), "Pikkusisar" ja "Mosku – lajinsa viimeinen" (2003), jossa Lehtinen näytteli Moskua eli porokeisari Aleksi Hihnavaaraa (1882–1938). Elokuvapuolella Lehtisen esikoisohjaustyö oli vuonna 2002 valmistunut "Umur". Nurmijärven Kivi-juhlille Lehtinen ohjasi Aleksis Kiven näytelmän "Nummisuutarit", jota esitettiin kesinä 2007–2009. Lehtinen ohjasi niin ikään Kivi-juhlille näytelmän "Seitsemän veljestä", jota esitettiin kesäisin 2011–2012.


title: Kai Lehtinen

text: Lehtinen toimii myös videotuotantoyhtiössä sekä WWF:n luonnon lähettiläänä. Vuonna 2008 Lehtinen toimi yrittäjänä Sodankylän Vuotsossa sijaitsevassa baarissa, jonka hän nimesi Mosku-baariksi


title: Kai Lehtinen

text: Lehtinen joutui klapikoneonnettomuuteen vuonna 1995, jonka seurauksena hän menetti neljä varvasta oikeasta jalastaan. Lehtinen asuu perheineen Karjalohjalla. Hänellä ja vaimollaan on kuusi lasta. Lehtisen esikoispoika kuoli hirsimökin tulipalossa Karjalohjalla vuonna 2007. Vuonna 2017 Lehtisen kotitilalla sattui vakava tulipalo. Tulipalossa Lehtisen perheen kaksikerroksinen ulkorakennus tuhoutui täysin. Tuhoutuneessa ulkorakennuksessa oli autotalli, verstas, talon lämpökeskus, hevostalli, sekä varastotilaa.


title: Paholaisrausku

text: Paholaisrausku ("Manta birostris") on suurin rauskulaji. Sen suun molemmilla puolilla on rintaevistä kehittyneet sarveismuodostumat, joista nimi johtuu.


title: Paholaisrausku

text:
Paholaisrausku voi kasvaa 9,1 metriä pitkäksi ja painaa jopa 3000 kilogrammaa. Normaalipituus on 3,8-4,6 metriä.
Suuresta koostaan huolimatta paholaisrausku on rauhallinen jätti, eikä ihmisten tarvitse pelätä sitä.


title: Paholaisrausku

text: Paholaisrauskujen pääravintoa on plankton.


title: Paholaisrausku

text: Paholaisrauskuja tavataan trooppisissa vesissä, yleensä koralliriuttojen läheisyydessä.


title: Tage Erlander

text: Tage Fritiof Erlander (13. kesäkuuta 1901 Ransäter, Ruotsi – 21. kesäkuuta 1985 Huddinge, Ruotsi) oli ruotsalainen poliitikko. Hän oli valtiopäiväedustaja 1932–1973, Ruotsin pääministeri ja sosiaalidemokraattisen puolueen puheenjohtaja 1946–1969. Erlander on kauimmin pääministerinä toiminut poliitikko länsimaiden demokratioissa.


title: Tage Erlander

text: Erlander oli syntynyt Ransäterissä, Värmlannin maakunnassa, opettajan poikana. Hänen esivanhemmissaan on myös metsäsuomalaisia. Hän opiskeli Lundin yliopistossa poliittista historiaa ja kansantaloutta, osallistuen aktiivisesti opiskelijapolitiikkaan erilaisissa radikaaleissa ryhmittymissä. Erlander valmistui filosofian kandidaatiksi vuonna 1928 ja vasta tuolloin hän omaksui sosiaalidemokraattisen puoluekannan. Hänet valittiin Lundin kaupunginvaltuustoon vuonna 1930. Yliopistotausta näkyi hänen myöhemmässä toiminnassaan, kun hän suuntasi valtion rahoitusta tutkimustyöhön ja korkeakoulutukseen.


title: Tage Erlander

text: Erlander nousi Ruotsin valtiopäivien toiseen kamariin vuonna 1932, missä hän istui aina vuoteen 1973 saakka lukuun ottamatta vuosia 1945–1948, kun Erlander oli valtiopäivien ensimmäisen kamarin jäsenenä. Erlanderista tuli sosiaaliministeriön valtiosihteeri vuonna 1938, ja hallitukseen hän nousi kirkko- ja kouluministeriksi 1945. Per Albin Hanssonin kuoltua äkillisesti lokakuussa 1968 hänet valittiin Hanssonin seuraajaksi pääministeriksi ja sosiaalidemokraattien puheenjohtajaksi. Valinta ei ollut yksimielinen, koska Erlander ei tuolloin ollut kovin näkyvä poliitikko.


title: Tage Erlander

text: Pääministerinä Erlander jatkoi Hanssonin aloittamaa kansankoti-aatteen toteuttamista. Sen mukaan demokratian perusta luodaan yhteishengellä ja yhteisyydellä. Sana on alettu vahvasti yhdistää sosiaalidemokraattiseen hyvinvointipolitiikkaan. Siihen kuuluivat yleinen sairausvakuutus, lapsilisät, työeläkejärjestelmä ja peruskoulu. Poliittiset vastustajat eivät useinkaan vastustaneet näitä uudistuksia sinänsä, mutta varoittelivat niiden kustannuksista ja verojen kiristymisestä. Erlander muodosti vuosina 1951–1957 yhteishallituksen keskustapuolueen kanssa, mutta yhteistyö päättyi erimielisyyksiin työeläkejärjestelmästä. Tämän jälkeen Erlander johti sosiaalidemokraateista muodostettuja hallituksia vuoteen 1969. Vuoden 1968 vaaleissa puolue sai kaikkien aikojen suurimman vaalivoiton, yli 50 % äänistä. Hänen valtansa perustui yhteistyöhön ja luottamukseen yhteiskunnan talousvaikuttajien, suurpääomistajien ja ammattiliittojen johtajien välillä. Tätä kutsuttiin "Harpsundin demokratiaksi" pääministerin kesäasunnon mukaan.


title: Tage Erlander

text: Tage Erlanderilla oli läheiset suhteet Suomen presidenttiin Urho Kekkoseen. Erlander vieraili Suomessa elokuussa 1967 ja paljasti tällöin erään esi-isänsä olleen kotoisin Mikkelin seudulta ja nimeltään Suhonen.


title: Hiilitetrakloridi

text: Hiilitetrakloridi (CCl) eli tetrakloorimetaani on synteettinen kemiallinen yhdiste, jota on käytetty vaahtosammuttimissa ja jääkaapeissa. Aineesta on kuitenkin luovuttu sen myrkyllisyyden takia. Huoneenlämmössä ja normaalipaineessa se on läpinäkyvää, väritöntä nestettä, jolla on helposti tunnistettava makea tuoksu.


title: Hiilitetrakloridi

text: Useimmiten hiilitetrakloridia muodostetaan hiilidisulfidista ja kloorista. 105–130 °C:n lämpötilassa aineet reagoivat keskenään muodostaen hiilitetrakloridia:


title: Hiilitetrakloridi

text: Pieni määrä hiilitetrakloridia muodostuu myös metyleenikloridin ja kloroformin synteesiprosessin sivureaktiossa, jota kuvaa alla oleva reaktiyhtälö:


title: Hiilitetrakloridi

text:
Hiilitetrakloridimolekyylissä hiiliatomiin yksinkertaisilla kovalenttisilla sidoksilla kiinnittyneet neljä klooriatomia sijoittuvat symmetrisesti muodostaen tetraedrin. Symmetrisyyden ansiosta molekyylillä ei ole dipolimomenttia. Tämän ansiosta hiilitetrakloridi on ei-polaarinen, joten sitä voidaan käyttää liuottamaan muita ei-polaarisia yhdisteitä.
Puhtaalla hiilitetrakloridilla on alhaisissa lämpötiloissa erittäin huono syttyvyys.


title: Hiilitetrakloridi

text: 1900-luvun alussa hiilitetrakloridia käytettiin vaahtosammuttimissa, liuottimena kuivapesussa, tuholaistorjunnassa sekä jäähdytysaineena. Kun aineen myrkyllisyys tuli selville, alettiin sitä korvata turvallisemmilla vaihtoehdoilla. Ainetta on käytetty myös neutriinojen etsinnässä.


title: Hiilitetrakloridi

text: Altistuminen suurille määrille hiilitetrakloridia voi vaikuttaa keskushermoston, mukaan lukien aivojen, toimintaan. Altistuneet voivat tuntea itsensä huumatuiksi. Muita oireita ovat päänsärky, huimaus, väsymys ja pahoinvointi. Pidempiaikainen altistus voi aiheuttaa kooman tai jopa kuoleman. Lyhytaikainenkin altistus voi aiheuttaa maksa- ja munuaisvaurioita.


title: Sylvia van der Moer

text: Sylvia Petronella Antoinette van der Moer, usein pelkkä Petronella, (11. syyskuuta 1923 Haag, Alankomaat – 28. tammikuuta 2014 San Francisco, Yhdysvallat) oli Suomen Lapissa muutaman kuukauden ajan vuonna 1949 oleskellut ja paljon julkisuutta saanut hollantilainen nainen, joka kuuluu nykyään Lapin kultamaiden legendoihin. Petronellasta liikkuu monenlaisia kertomuksia ja monet niistä ovat aikojen saatossa värittyneet.


title: Sylvia van der Moer

text: Petronella saapui Suomeen kesäkuussa 1949 esiintyen toimittajana. Helsingissä hän jätti hotellilaskunsa maksamatta ja katosi. Rovaniemellä hän oli kuullut Lapin kullankaivajista. Petronella lähti erään geologin mukana pohjoisen kultakentille ja jäi Morgamojalle kullankaivajien kokin Tyyne Tähden apulaiseksi. Hän toimi Kullervo Korhosen ja Heikki Kokon kullankaivuuporukan apukokkina loppukesästä 1949. Siinä työssä hän auttoi ruoanlaitossa, siivosi ja pesi pyykkiä. Hänen kerrotaan olleen ahkera ja saaneen kullankaivajien kunnioituksen. Petronellan muistellaan olleen iloinen ja miellyttävä mutta hän ei kuitenkaan pyrkinyt viettelemään miehiä.


title: Sylvia van der Moer

text: Vuoden 1949 syyskuun lopulla Petronella lähti käymään Inarissa, josta hänen aikomuksenaan oli palata takaisin kultajoille kaivukauden loppuun saakka. Poliisi kuitenkin pidätti hänet Inarissa. Hänen passinsa oli mitätöity, ja hänen tuli poistua maasta. Petronella tuomittiin Helsingin raastuvanoikeudessa 18. lokakuuta 1949 karkotettavaksi Suomesta viideksi vuodeksi. Häntä syytettiin maksamatta jääneestä hotellilaskusta, oleskeluviisumin ylittämisestä ja väärällä nimellä esiintymisestä. Lehdissä tapauksesta kerrottaessa esitettiin väitteitä vakoilusta ja arvailuja hänen tekemisistään kultamailla. Hänen kuitenkin karkotettiin vain pikkurikoksista.


title: Sylvia van der Moer

text:
Petronella poistui maasta, mutta jätti lähtemättömän jäljen sekä kultamiesten mieliin että kultamaille. Nykyään Lemmenjoen maisemissa kohoavat kaipaamaan jääneiden kultamiesten nimeämät Petronellankukkulat (sijainti ). Kullankaivajat ja lehtimiehet yrittivät jälkeenpäin tavoittaa Petronellaa, mutta tuloksetta. Oulun kaupunginteatteri teki Petronellasta musikaalin vuonna 2006. Saariselällä on hänen nimensä mukaan nimetty ravintola ja hänen tarinansa on kerrottu Legenda-olutmerkin pulloetikettien Lapin legendoista kertovassa sarjassa.
Syyskuun 2007 alussa hollantilainen ryhmä löysi Petronellan asuinpaikan. Petronella asui tuolloin New Albanyn kaupungissa Ohiossa, Yhdysvalloissa. Hän käytti äitinsä suvun kautta tulevaa nimeä P. Annick Vandermoer.


title: Sylvia van der Moer

text: Vuonna 2014 yhdysvaltalainen Jenny O'Connell perusti Finding Petronella -hankkeen, jossa tavoitteena on kulkea Petronellan jalanjäljissä jalkaisin Suomen läpi Lappiin. Projektille hankittiin rahoitusta joukkorahoituksella, ja sitä dokumentoidaan blogiin. O'Connell tutustui Petronellaan ja hänen tarinaansa ystävänsä, Petronellan tyttären Solange van der Moerin kautta. Näihin tarinoihin on kuitenkin tehnyt oikaisuja Suomi-Hollanti-seuran aktiivi Arnold Pietersen, jonka selvitysten mukaan Petronella ei ollut toimittaja, ei taistellut vastarintaliikkeessä eikä ollut keskitysleirillä, kuten oli väittänyt. Hän ei myöskään ollut paronitar eikä haastatellut 1940-luvulla rosvopäällikköä Salvatore Guilianoa Sisiliassa. Pietersenin selvitysten mukaan toimittajan tittelin varjolla eri puolilla Eurooppaa tehdyt hotellipetokset olivat Petronellan elämäntapa. Suomen lisäksi hän aikalaislehtien mukaan majaili hotelleissa maksamatta Ruotsissa, Tanskassa ja Italiassa. Jenny O'Connell vieraili vuoden 2014 kesällä Tankavaaran 65. kultakisoissa kierrellen myös Petronellan jalanjälkiä Suomessa. O'Neill aikoo kirjoittaa matkastaan sekä Petronellasta kirjan. Hän ylläpitää myös aiheeseen liittyvää findingpetronella.com -blogia netissä.


title: Sylvia van der Moer

text: Petronella kuoli tyttärensä luona Yhdysvalloissa tammikuussa 2014, ja hänen toiveenaan oli, että hänen tuhkansa siroteltaisiin Lemmenjoelle. Petronellan tytär vei äitinsä tuhkat Lemmenjoelle ja Inarin hautausmaan Pyrkyreiden palstalle. Kullankaivajien hautausmaan uuteen muistopatsaaseen "Tuhkapyrkyriin" kiinnitettiin Petronellan muistokyltti.


title: Hamari (laite)

text: Hamari on vesivoimalla toimiva konevasara, joka takoo edestakaisella liikkeellä punahehkuista metallia alasinta vasten. Konevasaralla tehtiin useimmiten karkeat taontatyöt. Niitä käytettiin muun muassa Suomen ruukeissa, joissa rautaa valmistettiin suo- ja järvimalmista harkoiksi.


title: Hamari (laite)

text: Hamaria käyttivät Ilmajoella Könnin mestarit ja Nopankylässä toiminut seppä Salomon Koskela.


title: Sintsi

text:
Sintsi on kylä Pohjois-Karjalassa Rääkkylän kunnassa. Kylässä asuu noin 100 asukasta. Nimi on ilmeisesti lähtöisin venäläisperäisestä sanasta, joka tarkoittaa eteistä ja porstuaa.
Asukkaita on 250–300; kesäisin asukasmäärä on suurempi.


title: Sintsi

text: Kylä rajoittuu Pyhäselkä-, Iso-Onkamo ja Pieni-Onkamo -nimisiin järviin. Lisäksi kylä on myös Pyhäselän ja Tohmajärven kuntien rajoja lähellä. Rääkkylän keskustaan on 30 kilometriä, Kiteelle ja Joensuuhun noin 35 kilometriä.


title: Sintsi

text: Elinkeinoina on pääosin maa- ja metsätalous, kuten karjatalous, erikoisviljely, turkistarhaus, puunjalostus ja koneurakointi. Kylän lähellä on Vuoniemen rantojensuojelualue ja Kirkkovuori.


title: Sintsi

text: Sintsin naapurikylä on Nieminen ja Tohmajärven puolella Tikkala.


title: Petronella

text: Petronella tarkoittaa seuraavia:


title: Lylat Wars

text: Lylat Wars on Nintendon kehittämän "Star Fox" -pelisarjan toinen osa ja se julkaistiin vuonna 1997 Nintendo 64 -konsolille. Peli julkaistiin Euroopassa ja Australiassa nimellä "Lylat Wars", mutta Yhdysvalloissa nimellä Star Fox 64 (). Pelistä julkaistiin myös versio Rumble Pak -lisälaitteen kanssa.


title: Lylat Wars

text: Alun perin SNES:ille suunniteltu, julkaisematta jäänyt "Star Fox 2" sisälsi joitakin uusia ominaisuuksia, joita hyödynnettiin myöhemmin "Lylat Wars" -pelissä. Muun muassa Wolf O'Donnell -hahmo esiintyi ensimmäisen kerran "Star Fox 2:ssa".


title: Lylat Wars

text: "Lylat Wars" on "Starwingin" tapaan raiteilla kulkeva avaruusräiskintä. Pelin juoni on melkein samanlainen kuin "Starwingissa": Star Fox -tiimin tulee jälleen estää pahan Androssin suunnitelmat vallata Lylat-järjestelmä ja pelastaa Corneria-planeetta. Verrattuna "Starwingiin", "Lylat Warsissa" on lukuisia uudistuksia. Pelin kenttien suorittamisjärjestys riippuu siitä miten hyvin kentät onnistuu suorittamaan: taitava pelaaja pääsee vaikeimmille planeetoille. Vaikeinta reittiä pelaamalla pääsee näkemään pelin vaihtoehtoisen loppuratkaisun. Jos jollakin planeetalla suoritettava tehtävä epäonnistuu, reitti jatkuu helpompia planeettoja kohti. Joillakin kentillä on kulkuneuvona Landmaster-tankki tai Blue Marine -sukellusvene Arwing-aluksen sijaan.


title: Star Wars Jedi Knight II: Jedi Outcast

text: Star Wars Jedi Knight II: Jedi Outcast on Tähtien sodan maailmaan sijoittuva videopeli, joka julkaistiin vuonna 2002. Se on Raven Softwaren kehittämä ja Lucasartsin ja Activisionin markkinoima ja kustantama. Se julkaistiin Windowsille, Macille, Nintendo GameCubelle ja Xboxille. Peli toimii Quake III:n pelimoottorilla. Peli menestyi hyvin ja sitä ylistettiin kehittyneiden valosapelitaisteluiden ansiosta.Kyle Katarn ja Jan Ors lähtevät tutkimaan erästä planeettaa ja löytävätkin stormtrooperejen vartioaseman (Outpost). He seuraavat johtolankoja ja pääsevät/joutuvat Voiman pimeän puolen hallitsijan, Mr. Desannin jäljille. Desann kidnappaa Jan Orsin ja Kyle Katarn joutuu lähtemään Desannin perään. Kyle tarvitsee jälleen jedivoimia ja käy Valley of the Jedi:ssa niitä hakemassa. Desann tähtääkin juuri tähän ja lähettää joukkonsa nyt Valley of the Jedi:hin. Pelin lopuksi Kyle Katarn ja Desann kohtaavat eeppisessä taistelussa vanhoilla raunioilla.


title: Kiš

text: Kiš oli muinainen kaupunki nykyisen Irakin eteläosassa muinaisessa pohjoisessa Sumerissa.


title: Kiš

text: Kišin paikalla nykyään sijaitseva Tell al-Uhaymir on suhteellisen lähellä muinaista Babylonia, 80 km nykyisestä Bagdadin kaupungista etelään nykyisessä Babilin kuvernöörikunnassa Irakissa. Kiš oli Eufratin lähellä ja kattaa nykyään 40 rauniokumpua soikealla suunnilleen 8x3 km alalla. Kish asutettiin Jemdet Nasr-aikakauden alussa. Sumerilaiset kutsuivat Kišin aluetta nimellä Uri. Sinne saapuneiden itäseemiläisten on väitetty kukistaneen Urukun valta-aseman noin 3100 eaa. Itäseemiläisten vaikutus olisi alkanut alueella 4. vuosituhannen alkupuoliskossa. Kišin lisäksi Abu Salabikh oli protoakkadilainen keskus, muita itäseemiläisiä alueita olivat Ebla, Mari ja Nagar.


title: Kiš

text: Sumerilaisen jälkikäteen laaditun kuningasluettelon mukaan suuren tulvan jälkeinen kuningas Gushur oli Kišistä, joka luultavasti pohjoisen sijaintinsa takia kärsi tulvasta vähiten. Kišiä hallitsi tulvan jälkeen Jushur. Monissa varhaisissa Kišin kuninkaiden nimissä on seemiläistä akkadia ei sumerilaista kieltä. Etanaa edeltävät Kišin varhaiset kuninkaat on nimetty akkadilaisesti eläinten mukaan esim Zuqaqip "Skorpioni". Kuningasluettelon mukaan Kišin 12. kuningas Etana "nousi taivaaseen ja vakautti maat". Rouxin mukaan Etana olisi hallinnut niinkin aikaisin kuin 3000 eaa. Ensimmäinen aikalaiskaudelta peräisin olevilla arkeologisilla löydöillä historialliseksi varmistettu kuningas Enmebaragesi kaappasi perimätiedon mukaan itäisen elamin aseet. Tämä tapahtui noin 2700-2500 eaa.


title: Kiš

text: Enmabaragesin poika Aga (Agga) oli Urukin kuninkaiden "kalastaja Dumuzin" ja Gilgamešin poliittinen vastustaja ja soti Gilgamešia vastaan. Kuningasluettelo ei mainitse esimerkiksi hamazin lyöneeksi väitettyä Utuqia/Uhubia ja Mesilimiä. Kišiä hallitsi yhdessä vaiheessa nainen, alkujaan kapakanpitäjä Kubau.


title: Kiš

text: Kišin kuningas rakensi jossakin vaiheessa suurvallan ja monet kuninkaat sanoivat tämän jälkeen itseään "Kišin kuninkaiksi" eli kutsuivat itseään nimellä Lugal. Akkadin, Urin ja jopa jotkut Babylonin kuninkaat tunnettiin Kišin kuninkaina. Monet Kišin kuninkaat olivat seemiläisiä. Kišin jumaluus oli Zababa. Alkujaan suurvallan rakentaja Akkadin Sargon Suuri oli Kišin kuninkaan Ur-Zababan juomanlaskija.


title: Kiš

text: Kišistä on löydetty eräitä vanhimpia tunnettuja kuvakirjoituksia, ajalta noin 3200 eaa.


title: Paja

text: Pajaksi sanotaan rakennusta, jossa seppä takoo vasaralla rautaa alasinta vasten ja valmistaa siitä erilaisia käyttö- tai koriste-esineitä.


title: Paja

text: Könnin mestarit valmistivat pajassa erilaisia karkea- ja hienotaontatöitä kelloihin ja käyttöesineihin. Nopankylässä, jossa oli 1869–1955 välisenä aikana Suomen suurin hevosajokaluteollisuus, työskenteli parhaana aikana jopa 30 seppää omassa pajassaan raudoittaen ajokaluja.


title: Paja

text: Pajan keskeisin kaluste oli ahjo, jossa rautaa kuumennetaan hehkuvilla hiilillä työstölämpöiseksi. Ahjo saatiin riittävän kuumaksi puhaltamalla hiiliin ilmaa "palkeiden" avulla. Ilman puhallus nostaa hiilien lämpötilaa hehkuvaksi ja kuumentaa raudan sen sulamispisteeseen asti.


title: Reino Lehväslaiho

text: Reino Veikko Lehväslaiho (s. 13. huhtikuuta 1922 Akaa) on suomalainen panssariässä ja arvonimeltään sotakamreeri ja mahdollisesti tuotteliain suomalainen sotakirjailija.


title: Reino Lehväslaiho

text: Nuoruutensa Lehväslaiho vietti Tampereen eteläpuolella Toijalassa, mistä hän 17-vuotiaana koulukaveriensa kanssa lähti vapaaehtoisena talvisotaan.


title: Reino Lehväslaiho

text: Lehväslaiho osallistui talvi- ja jatkosotaan sekä Lapin sotaan. Hän haavoittui kolmesti: ensimmäisen kerran 17-vuotiaana talvisodassa ja kahdesti jatkosodassa. Hän palveli Ruben Laguksen panssaripataljoonassa kolmannessa panssarivaunukomppaniassa ja toimi muun muassa T-34-panssarivaunun ampujana. Todistettavasti hän on pysäyttänyt seitsemän vihollisen panssarivaunua, kymmeniä kuorma-autoja ja muutaman torjuntatykin. Lehväslaihon sotilasarvo on reservin vääpeli ja hänellä on 30 sotilaan kunniamerkkiä.


title: Reino Lehväslaiho

text: Lehväslaihon karmeimpia sotatilanteita on kuvattu myös suomalaisissa sotaelokuvissa. Niistä kuuluisin on Åke Lindmanin elokuva Tali-Ihantala 1944, joka perustuu osittain Lehväslaihon kirjoituksiin. Erityisen huomattava tapahtuma oli vihollisen suuren joukko-osaston tuhoaminen konepistoolilla. Lehväslaiho oli harjoitellut juuri konepistoolilla ampumista tankista käsin ja oli siinä ilmeisen taitava. Kyseisen tapahtuman Lindman sai elokuvaansa kahvin ja leivoksen hinnalla.


title: Reino Lehväslaiho

text: Taistelun lopuksi venäläiset osuivat räjähtävällä luodilla Lehväslaihoa suuhun. Hän haavoittui pahoin, mutta vieritti itsensä kuitenkin vaunusta tielle ja ojaan. Omat joukot saivat hänet joukkosidontapaikalle ja siitä sotasairaalaan. Lehväslaiho parani sairaalassa ja ehti vielä Lapin sotaan Laguksen divisioonan mukana.


title: Reino Lehväslaiho

text: Sodan jälkeen Lehväslaiho ei jäänyt puolustusvoimien palvelukseen, vaan siirtyi siviilitöihin, muun muassa Kuolan niemimaalle tietyömaille toimistoesimieheksi. Myöhemmin hän toimi myös kartoitustoimiston esimiehenä. Useat sydäninfarktit saivat hänet kuitenkin miettimään muitakin uravaihtoehtoja.


title: Reino Lehväslaiho

text: Lapin sodan loputtua Lehväslaiho kummasteli, miksi jalkaväestä ja panssaridivisioonasta ei tehty kirjoja. Hän soitteli tuttava-everstilleen ja tiedusteli, onko näitä kirjoja tekeillä kuuluisista taisteluista ja sattumuksista. Eversti vastasi, että hänhän oli ollut itse mukana, eikö hän voisi itse kirjoittaa kirjoja! Lehväslaiho kertoo vastanneensa: "Herra eversti, tehdään". Lehväslaiho sai erään korkea-arvoisen upseerin kautta useita kymmeniä potentiaalisten haastateltavien nimiä (noin 40), joista noin puolet suostui haastatteluun. Haastateltavia oli ympäri Suomea.


title: Reino Lehväslaiho

text: Lehväslaiho pyrki tuottamaan myös muuta kuin sotaromaaneja: hän suunnitteli kirjoittavansa rakkausromaanin, mutta WSOY-kustantamon silloinen pääjohtaja Hannu Tarmio tyrmäsi idean ja suositteli pysyttelemään sotakirjoissa.


title: Reino Lehväslaiho

text: Suurin osa Lehväslaihon myöhemmistä kirjoista kuvaa suomalaisten sissien toimintaa jatkosodassa, mutta ensimmäisessä kirjassaan "Panssarisotaa 1941–44" Lehväslaiho kirjoittaa omia kokemuksiaan sodasta panssarivaunumiehistössä. Kokopäiväiseksi kirjailijaksi Lehväslaiho ryhtyi vuonna 1967. Nimimerkillä Veikko Remes hän on kirjoittanut teoksen "Rintamalotat". Vuonna 2012 Lehväslaiho julkaisi 45. kirjansa "Korven Peura", jonka hän on ilmoittanut jäävän viimeiseksi. Lehväslaiho onkin sanonut, että ilman sotaa hän ei olisi kirjailija. Hän on myös kirjoittanut pakinoita lehtiin.